Σοκ στον χώρο του μπάσκετ - Ο Σον Μπράντλεϊ έμεινε παράλυτος! - Fosonline\nΣοκ στον χώρο του μπάσκετ - Ο Σον Μπράντλεϊ έμεινε παράλυτος!\nΤετάρτη, 17 Μαρτίου 2021 20:56\nΟ παλαίμαχος Γερμανοαμερικανός σέντερ του ΝΒΑ, Σον Μπράντλεϊ, με καριέρα σε Σίξερς, Νετς και Μάβερικς, χτυπήθηκε από αυτοκίνητο και έμεινε παράλυτος!\nΟ Σον Μπράντλεϊ έγινε Ντραφτ στο ΝΒΑ το 1993. Μάλιστα, είχε επιλεγεί στο νούμερο "2" από τους Σίξερς. Ο πανύψηλος σέντερ (2.29), ο οποίος αγωνίστηκε τόσο στους Νετς, όσο και στους Μάβερικς, όντας μία από τις πιο συμπαθείς φυσιογνωμίες στον χώρου του μπάσκετ, είχε ατύχημα.\nΣυγκεκριμένα, ενώ έκανε ποδήλατο, ο 49χρονος παλαίμαχος μπασκετμπολίστας, χτυπήθηκε στον δρόμο από αυτοκίνητο. Το περιστατικό έγινε πριν δύο εβδομάδες στην πόλη της Γιούτα, στην οποία και ζει τα τελευταία χρόνια. Το χτύπημα ήταν δυνατό, υπέστη μεγάλη ζημιά στην σπονδυλική του στήλη και όπως ενημέρωσε και ο ίδιος έμεινε παράλυτος!\nΟ γερμανοαμερικανός Σον Μπράντλεϊ, αγωνίστηκε για οκτώ χρόνια (1997-2005) στους Μάβερικς και από την πρώτη στιγμή στάθηκαν στο πλευρό του σημαντικοί άνθρωποι του ΝΒΑ, όπως ο ιδιοκτήτης του Ντάλας, Μαρκ Κιούμπαν.\nHere is the full statement from Shawn Bradley and the Mavericks about this tremendously sad accident: pic.twitter.com/QfzoxUGxEw


Πρωτοβουλίες και μηνύματα Μητσοτάκη για απομόνωση της Τουρκίας | Insider\nΠΟΛΙΤΙΚΗ 09-12-2019 | 10:09\nΤα μηνύματα Μητσοτάκη κατά Τουρκίας στις Βρυξέλλες\nΜητσοτάκης και Δένδιας φέρνουν στην ημερήσια διάταξη της Ε.Ε. την προκλητικότητα της Τουρκίας.\nΜε στόχο την περαιτέρω διπλωματική απομόνωση της Τουρκίας πορεύεται η κυβέρνηση, με δεδομένα και τα σημαντικά ευρωπαϊκά ραντεβού αυτής της εβδομάδας.\nΤην ίδια ώρα, δε, έτοιμη είναι και η απάντηση της ελληνικής πλευράς στην κατάθεση από μέρους της Τουρκίας στη γραμματεία του Γενικού Γραμματέα του ΟΗΕ του «Μνημονίου» που υπέγραψε με τη Λιβύη, προκειμένου να του προσδώσει τη νομιμοποιητική βάση μιας διμερούς συμφωνίας. Η ελληνική επιστολή θα αποσταλεί στην ίδια γενική γραμματεία άμεσα, αποδομώντας την επιχειρηματολογία της Τουρκίας σημείο προς σημείο.\nΣτην ημερήσια διάταξη της Ε.Ε. η προκλητικότητα της Τουρκίας\nΑρχής γενομένης από σήμερα που ο Νίκος Δένδιας θα βρίσκεται στις Βρυξέλλες για το Συμβούλιο Εξωτερικών Υποθέσεων της Ε.Ε., το ζήτημα θα τεθεί στην ημερήσια διάταξη. Το ίδιο ισχύει και για το Συμβούλιο Γενικών Υποθέσεων την Τρίτη, όπου την Ελλάδα εκπροσωπεί ο Μιλτιάδης Βαρβιτσιώτης. Βεβαίως, το πιο «κρίσιμο» ραντεβού είναι αυτό της Συνόδου Κορυφής στο τέλος της εβδομάδας, όπου το ζήτημα μπορεί να μην είναι στην ημερήσια διάταξη, αλλά ο Κυριάκος Μητσοτάκης είναι αποφασισμένος να το θέσει επί τάπητος, το πιθανότερο στο δείπνο, το βράδυ της Πέμπτης.\nΠαρά το γεγονός ότι οι Τούρκοι κλιμακώνουν τις προκλήσεις και ανεβάζουν τους τόνους, η ελληνική πλευρά επιμένει να μην ακολουθεί σε αυτό το τέμπο και να κάνει τις κινήσεις της στη διπλωματική σκακιέρα. Εξ ου, άλλωστε, και σε μια κίνηση υψηλού συμβολισμού, την Πέμπτη θα βρίσκεται στην Αθήνα ο πρόεδρος της Βουλής της Λιβύης Αγκίλα Σαλέχ Ισσά, μετά από πρόσκληση του Κώστα Τασούλα. Είναι σαφές ότι η Αθήνα, παρά το ότι ο ΟΗΕ αναγνωρίζει ως νόμιμη κυβέρνηση την κυβέρνηση Σαράζ που υπέγραψε το Μνημόνιο Συνεργασίας με τον κ. Ερντογάν, θα επιμείνει στη στήριξη του στρατηγού Χαφτάρ. Παράγοντες του υπουργείου Εξωτερικών, δε, εκτιμούν ότι οι κινήσεις της κυβέρνησης Σαράζ στο μέτωπο με την Τουρκία είναι αποτέλεσμα και της πίεσης που υφίσταται η κυβέρνηση της Τρίπολης από τον Χαφτάρ.\nΔεν αναμένονται κυρώσεις\nΣε ευρωπαϊκό επίπεδο, δεν θα πρέπει να αναμένεται κάποιο πλαίσιο κυρώσεων εις βάρος της Τουρκίας. Βεβαίως, μετά από κυπριακές ενέργειες, σύμφωνα με πληροφορίες, αναμένεται να συγκεκριμενοποιηθούν οι κυρώσεις που είχαν επιβληθεί σε οικονομικά πρόσωπα προ μηνών, μετά τις έκνομες ενέργειες της Τουρκίας στην ΑΟΖ της Κύπρου. Εν προκειμένω, όμως, η Τουρκία έχει προβεί μόνο στη υπογραφή ενός Μνημονίου που η Αθήνα θεωρεί έκνομο. Υπό αυτό το πρίσμα, οι κυρώσεις αυτή τη στιγμή είναι εκτός κάδρου. Αν, βεβαίως, η Τουρκία προβεί σε περαιτέρω ενέργειες σε αυτό το μέτωπο, τότε τα δεδομένα διαφοροποιούνται.\nΣε κάθε περίπτωση, ο κ. Μητσοτάκης θέλει να αξιοποιήσει το ευνοϊκο διεθνές περιβάλλον, μιας και η καταδίκη των τουρκικών ενεργειών ήταν πολύπλευρη. Μάλιστα, ο ίδιος ο κ. Ερντογάν αποκάλυψε σε Τούρκους δημοσιογράφους ότι κατά τη διάρκεια της Συνόδου Κορυφής του ΝΑΤΟ δέχθηκε πιέσεις από Γαλλία και Γερμανία για το εν λόγω Μνημόνιο. Εν προκειμένω, ο κ. Μητσοτάκης επιδιώκει μια καθαρή καταγραφή της διαφοροποίησης της Ευρώπης από τις ενέργειες της Τουρκίας, σε μια περίοδο που η Τουρκία «κοιτά» προς την Ευρώπη, ιδίως σε ό,τι αφορά τη διαχείριση του προσφυγικού/μεταναστευτικού.\n23-01-2021 | 14:40\nΜητσοτάκης: Η εκστρατεία εμβολιασμού προχωρά κανονικά - Έχουν εμβολιαστεί περισσότεροι από 140.000 πολίτες\n22-01-2021 | 15:22\n21-01-2021 | 23:18\nΜητσοτάκης: Να τηρηθούν πλήρως τα χρονοδιαγράμματα παραδόσεων εμβολίων\nΠιστοποιητικό εμβολιασμού για ταξίδια: Θετικά από Πορτογαλία, Ισπανία, Δανία, Τσεχία –Σκεπτικισμός από Γερμανία, Γαλλία.


SeretisAccounting - Η πενταετής και η δεκαπενταετής προθεσμία παραγραφής\nΗ πενταετής και η δεκαπενταετής προθεσμία παραγραφής\n11 Ιουλ 2019, 15:00\nΔημοσιεύτηκε η Ε.2123/1.7.2019 εγκύκλιος της ΑΑΔΕ με θέμα «Τροποποίηση της ΠΟΛ.1165/2018 εγκυκλίου ως προς την εφαρμογή των διατάξεων των παρ. 1 και 5 του άρθρου 84 του ν.2238/1994, αναφορικά με την πενταετή και δεκαπενταετή προθεσμία παραγραφής, αντίστοιχα, μετά την έκδοση της αριθμ. 732/2019 απόφασης του Β’ Τμήματος του Συμβουλίου της Επικρατείας». Η συγκεκριμένη εγκύκλιος διαταγή, είναι απόρροια της πιλοτικής δίκης του Β΄ Τμήματος του ΣτΕ στο οποίο εισήχθη προσφυγή κατόπιν πράξης της Επιτροπής του άρθρου 1 παρ. 1 του ν.3900/2010 (πιλοτική δίκη).\nΔεδομένης της Απόφασης του ΣτΕ και σύμφωνα με την αριθμ.732/2019 απόφαση του ΣτΕ, τροποποιείται η ΠΟΛ.1165/2018 εγκύκλιος ΑΑΔΕ, ως προς την εφαρμογή της δεκαπενταετούς προθεσμίας παραγραφής σε περίπτωση υποβολής εκπρόθεσμης δήλωσης μετά την πενταετία. Ειδικότερα, με την παρούσα διευκρινίζεται ότι σε περίπτωση υποβολής εκπρόθεσμης δήλωσης μετά την πάροδο της αρχικής πενταετούς παραγραφής, ήτοι για δηλώσεις που υποβάλλονται από το έκτο έτος και μετά, δεν εφαρμόζεται η δεκαπενταετής παραγραφή, αλλά βραχύτερη τριετής προθεσμία, αρχόμενη από τη λήξη του έτους υποβολής της εκπρόθεσμης δήλωσης και μη υπερβαίνουσα, κατ’ ανώτατο όριο, τα δεκαπέντε έτη. Ως εκ τούτου, για όσες εκπρόθεσμες δηλώσεις φορολογίας εισοδήματος υποβάλλονται στο δέκατο τρίτο, δέκατο τέταρτο ή δέκατο πέμπτο έτος από τη λήξη της προθεσμίας υποβολής τους, δεν τίθεται θέμα περαιτέρω παρέκτασης της προθεσμίας της δεκαπενταετούς παραγραφής.\nΕπισημαίνεται ότι για τις χρήσεις μετά την 01-01-2014 για τις οποίες εφαρμόζονται οι διατάξεις περί παραγραφής του Ν.4174/2013, με βάση τις διατάξεις των παρ. 1 και 2 του άρθρου 36 η Φορολογική Διοίκηση μπορεί να προβεί σε έκδοση πράξης διοικητικού, εκτιμώμενου ή διορθωτικού προσδιορισμού φόρου εντός πέντε (5) ετών από τη λήξη του έτους εντός του οποίου λήγει η προθεσμία υποβολής δήλωσης. Η υπόψη περίοδος παρατείνεται, μεταξύ άλλων, στην περίπτωση που ο φορολογούμενος υποβάλει αρχική ή τροποποιητική δήλωση εντός του πέμπτου έτους της προθεσμίας παραγραφής για περίοδο ενός έτους από τη λήξη της πενταετίας.\nΔείτε το σύνολο της Ε.2123/1.7.2019 εγκυκλίου της ΑΑΔΕ, στην online τράπεζα.


Περιεδρικά συρίγγια: Νέες εξελίξεις στην θεραπεία τους – Ευρωκλινική\nHome / Άρθρα / Ευρωκλινική Αθηνών / Περιεδρικά συρίγγια – Νέες εξελίξεις στην θεραπεία τους\nΠεριεδρικό συρίγγιο είναι η δημιουργία ενός μη φυσιολογικού πόρου επικοινωνίας μεταξύ του εντέρου και του δέρματος στην περιοχή γύρω από τον πρωκτό.\nΣυνήθως μία απόφραξη και λοίμωξη του εκφορητικού πόρου των περιπρωκτικών αδένων είναι ικανή στην δημιουργία περιεδρικού αποστήματος καταρχάς, και, συριγγίου στη συνέχεια.\nΤο απόστημα εκδηλώνεται με πόνο, κακουχία, πυρετό, ερυθρότητα και διόγκωση συνήθως στην περιοχή πέριξ του πρωκτού.\nΗ αυτόματη διάνοιξη του αποστήματος ή η χειρουργική παροχέτευση τούτου έχει ως αποτέλεσμα την θεαματική ύφεση όλων των συμπτωμάτων.\nΣε ποσοστό 10% περίπου παρατηρείται υποτροπή του αποστήματος ενώ το 40% των αποστημάτων καταλήγουν στην δημιουργία συριγγίου.\nΆλλες αιτίες εμφάνισης περιεδρικού συριγγίου είναι η ανοσοκαταστολή, οι φλεγμονώδεις παθήσεις του εντέρου, τραύματα και ακτινοβολία της περιοχής.\nΗ διάγνωσή τους στις περισσότερες περιπτώσεις τίθεται με την κλινική εξέταση και το ιστορικό του ασθενούς.\nΈνα περιεδρικό συρίγγιο είναι δυνατό να παραμένει ασυμπτωματικό εφ’ όρου ζωής.\nΜπορεί όμως να προκαλέσουν μικρή διαφυγή κοπράνων, εκροή πυώδους υλικού στο περιπρωκτικό δέρμα, κνησμό (φαγούρα), χρόνιο αίσθημα όχλησης και ποικίλου βαθμού φλεγμονή γύρω από το εξωτερικό στόμιο του συριγγίου.\nΕπιπλέον εξετάσεις χρήσιμες για την διάγνωση και αντιμετώπιση των συριγγίων έχουν κατά καιρούς χρησιμοποιηθεί:\nΕνδοπρωκτικό υπερηχογράφημα (ασφαλής μέθοδος χαρτογράφησης)\nΣυριγγογραφία (τείνει να καταργηθεί)\nΜαγνητική τομογραφία (MRI) (προσφέρει αρκετές πληροφορίες)\nΗ ΘΕΡΑΠΕΙΑ των συριγγίων είναι μόνο χειρουργική.\nΗ ετερογένεια της νόσου μας δίνει την δυνατότητα επιλογής μιας εκ των πολλών χειρουργικών τεχνικών:\nΙπποκράτειος μέθοδος ή άλλως τεχνική Seton (προοδευτική καταστροφή του συριγγίου, με την χρήση ειδικού ράμματος)\nΔημιουργία προωθητικού κρημνού (advancement flap, επικάλυψη του εσω στομίου με μετάθεση υγιούς ιστού)\nΈγχυση κόλλας ινικής (Fibrin glue)\nΤοποθέτηση ειδικού βύσματος (Fistula plug, βιολογικό υλικό κατά μήκος του συριγγίου με σκοπό την σύγκλειση και την σταδιακή επούλωσή του)\nVAAFT (Video Assisted Anal Fistula Treatment, Βίντεο – Υποβοηθούμενη Θεραπεία Πρωκτικών Συριγγίων)\nΗ τεχνική VAAFT γίνεται για την χειρουργική αντιμετώπιση των πολύπλοκων συριγγίων του πρωκτού και των υποτροπών τους. Περιγράφηκε το 2011 από τον κ. Meinero και απαιτεί ειδικό εξοπλισμό και εμπειρία.\nΠεριλαμβάνει 2 (δύο) φάσεις την διαγνωστική και την θεραπευτική.\nΣκοπός της διαγνωστικής φάσης είναι η «χαρτογράφηση» της πορείας του συριγγίου και ο εντοπισμός του έσω στομίου του, με την βοήθεια του συριγγοσκοπίου (Fistuloscope).\nΣτην θεραπευτική φάση κύριο μέλημά μας είναι η καταστροφή του συριγγίου εκ των έσω.\nΗ τεχνική VAAFT είναι μία ελάχιστα επεμβατική και ασφαλής μέθοδος.\nΤα πλεονεκτήματά της εν λόγω τεχνικής είναι σημαντικά:\nΑποφεύγεται η δημιουργία εκτεταμένων χειρουργικών τραυμάτων με ικανό χρόνο αποθεραπείας – επούλωσης.\nΑνευρίσκονται όλοι οι συριγγώδεις πόροι και αποστηματικές κοιλότητες με αποτέλεσμα μείωση του ποσοστού υποτροπών.\nΔεν απαιτείται νοσηλεία και ο μετεγχειρητικός πόνος είναι ελάχιστος.\nΙδιαίτερα χρήσιμη μέθοδος στα διασφιγκτηριακά συρίγγια διότι ελαχιστοποιεί το τραύμα και την πιθανότητα ακράτειας.\nΔΙΕΥΘΥΝΤΗΣ ΓΕΝΙΚΟΣ ΧΕΙΡΟΥΡΓΟΣ


Η φωνή που ακούς δεν είναι τυχαία - Jill Douka & Nikolas Ouranos\nΠόσο εμπιστεύεσαι τη νηφαλιότητα του ενστίκτου σου;\nΑκολουθείς τις ευκαιρίες που σου παρουσιάζονται;\nΠόσες συναρπαστικές στιγμές έχεις παρατήσει από φόβο;\nΗ ήρεμη φωνή του ανώτερου εαυτού σου σε προστατεύει από τους φόβους και σου ανοίγει το δρόμο. Η φωνή αυτή πάντα έχει στόχο να σε οδηγήσει σε ένα νέο συναρπαστικό μονοπάτι γνώσης, γι’ αυτό μη φοβάσαι να την ακολουθήσεις!\nΣε αντίθεση με τη θορυβώδη και αποπροσανατολιστική φωνή του Εγώ, η φωνή του ανώτερου εαυτού σου θα σε βγάλει από τη ζώνη άνεσής σου μέσα στην οποία βουλιάζεις.\nΚαι μπορεί να σκέφτεσαι πως είσαι πολύ λίγος ή μικρός για όσα σου ψιθυρίζει να κάνεις, αλλά εκείνη ακριβώς τη στιγμή που την ακούς το Σύμπαν πιστεύει πως είσαι ΟΛΑ όσα χρειάζονται για να τα καταφέρεις.\nΜπορείς να συνεχίσεις να κρύβεσαι πίσω από τις δικαιολογίες που βάζεις ως ασπίδα όταν φοβάσαι να κυνηγήσεις κάτι ανώτερο. Πόσες φορές έχω ακούσει αυτά τα “όταν θα…” στις συνεδρίες του Plano ή της BLWCC. Με αυτό το “όταν θα…” θα βρεθούμε αντιμέτωποι ακόμα και στο νέο μας πρόγραμμα, ειδικά για τις εργαζόμενες γυναίκες, Women’s Life & Business Building (δήλωσε στο https://www.jillandnikolas.com/masterclass.html την εγγραφή σου στο εισαγωγικό οnline Masteclass του προγράμματος “4 κλειδιά για Ισορροπία και Ανεξαρτησία στην Ζωή σου” που θα πραγματοποιηθεί στις 16/3).\nΑυτό το “όταν θα…” που συνεχώς υποβαθμίζει το σημείο όπου βρίσκεσαι τώρα, θα μάθουμε να χαμηλώνουμε την έντασή του στο μυαλό μας όταν σκεφτούμε απλά πως:\nΕίμαστε αρκετοί και έτοιμοι ΤΩΡΑ!\nΈχουμε επιλεγεί γιατί μπορούμε να το καταφέρουμε!


Βερολίνο: Τα παιδιά θα μπορούν να επαναλάβουν τη σχολική χρονιά | Moneyreview.gr\nΚόσμος Παρασκευή 26/02/2021, 14:30 NEWSROOM\n26 Φεβρουαρίου, 2021 Πα 26/02/2021, 14:30\nΤην ευκαιρία να επαναλάβουν τη σχολική χρονιά δίνει το Βερολίνο στους μαθητές, αναγνωρίζοντας ότι η πανδημία έχει διαταράξει σημαντικά τη μαθησιακή διαδικασία, έπειτα από τόσους μήνες τηλεκπαίδευσης.\nΟι βουλευτές του Βερολίνου, που αποτελεί το ένα από τα 16 κρατίδια της Γερμανίας, ψήφισαν υπέρ της αλλαγής στον νόμο του λεγόμενου «sitzenbleiben», με αποτέλεσμα όλα τα παιδιά να έχουν την ευκαιρία να ζητήσουν να επαναλάβουν τη χρονιά.\nΈως τώρα, το «sitzenbleiben» αποφασιζόταν από το σχολείο και όχι από τα παιδιά ή τους γονείς τους και συνοδευόταν από κοινωνικό στίγμα.\nΌμως λόγω της πανδημίας, οι γονείς που έχουν παιδιά ηλικίας από 6 έως 16 ετών και θεωρούν ότι αυτά έχουν μείνει πίσω στην ύλη εξαιτίας της τηλεκπαίδευσης, θα μπορούν να καταθέτουν αίτηση να επαναλάβουν τη χρονιά. Στη συνέχεια, θα ακολουθεί συνάντηση με εκπρόσωπο του σχολείου, προκειμένου να διαπιστωθεί τι είναι το καλύτερο για το συμφέρον του παιδιού.\nΠάντως, το μέτρο έχει προκαλέσει αντιδράσεις, κυρίως από τους διευθυντές των σχολείων, οι οποίοι προειδοποιούν για «καταστροφή» στον τομέα της οργάνωσης, που θα φέρει τάξεις με υπεράριθμα παιδιά και ελλείψεις διδακτικού προσωπικού. Ωστόσο, και άλλα κρατίδια της Γερμανίας εξετάζουν να πράξουν το ίδιο.\nΓερμανία Τηλεκπαίδευση Κλειστά σχολεία


Οικονομική ενσωμάτωση - προϋπολογισμός & εξοικονόμησηΔιαβάστε Περισσότερα\nΚύριος » προϋπολογισμός & εξοικονόμηση » Οικονομική ενσωμάτωση\nΤι είναι η οικονομική ολοκλήρωση;\nΗ οικονομική ολοκλήρωση είναι μια ρύθμιση μεταξύ των εθνών που περιλαμβάνει συνήθως τη μείωση ή την εξάλειψη των εμπορικών φραγμών και τον συντονισμό των νομισματικών και δημοσιονομικών πολιτικών. Η οικονομική ολοκλήρωση αποσκοπεί στη μείωση του κόστους τόσο για τους καταναλωτές όσο και για τους παραγωγούς και για την αύξηση του εμπορίου μεταξύ των χωρών που συμμετέχουν στη συμφωνία.\nΗ οικονομική ολοκλήρωση αναφέρεται μερικές φορές ως περιφερειακή ολοκλήρωση, όπως συμβαίνει συχνά μεταξύ των γειτονικών χωρών.\nΟικονομική ενσωμάτωση εξηγείται\nΌταν οι περιφερειακές οικονομίες συμφωνούν στην ολοκλήρωση, οι εμπορικοί φραγμοί μειώνονται και ο οικονομικός και πολιτικός συντονισμός αυξάνεται.\nΟι ειδικοί στον τομέα αυτόν ορίζουν επτά στάδια οικονομικής ολοκλήρωσης: προτιμησιακό εμπορικό χώρο, ζώνη ελεύθερων συναλλαγών, τελωνειακή ένωση, κοινή αγορά, οικονομική ένωση, οικονομική και νομισματική ένωση και πλήρη οικονομική ολοκλήρωση. Το τελικό στάδιο αποτελεί μια πλήρη εναρμόνιση της δημοσιονομικής πολιτικής και μια πλήρη νομισματική ένωση.\nΗ οικονομική ολοκλήρωση ή η περιφερειακή ολοκλήρωση αποτελεί συμφωνία μεταξύ των εθνών για τη μείωση ή την εξάλειψη των εμπορικών φραγμών και τη συμφωνία για τις δημοσιονομικές πολιτικές.\nΗ Ευρωπαϊκή Ένωση, για παράδειγμα, αντιπροσωπεύει μια πλήρη οικονομική ολοκλήρωση.\nΟι αυστηροί εθνικιστές ενδέχεται να αντιταχθούν στην οικονομική ολοκλήρωση λόγω ανησυχιών για απώλεια κυριαρχίας.\nΠλεονεκτήματα της οικονομικής ολοκλήρωσης\nΤα πλεονεκτήματα της οικονομικής ολοκλήρωσης εμπίπτουν σε τρεις κατηγορίες: εμπορικά οφέλη, απασχόληση και πολιτική συνεργασία.\nΕιδικότερα, η οικονομική ολοκλήρωση οδηγεί συνήθως στη μείωση του κόστους των συναλλαγών, στη βελτίωση της διαθεσιμότητας αγαθών και υπηρεσιών και στην ευρύτερη επιλογή τους, καθώς και στην αύξηση της αποτελεσματικότητας που οδηγεί σε μεγαλύτερη αγοραστική δύναμη.\nΗ οικονομική ολοκλήρωση μπορεί να μειώσει το κόστος του εμπορίου, να βελτιώσει τη διαθεσιμότητα αγαθών και υπηρεσιών και να αυξήσει την αγοραστική δύναμη των καταναλωτών στα κράτη μέλη.\nΟι ευκαιρίες απασχόλησης τείνουν να βελτιώνονται επειδή η ελευθέρωση του εμπορίου οδηγεί σε επέκταση της αγοράς, ανταλλαγή τεχνολογιών και διασυνοριακές επενδύσεις.\nΗ πολιτική συνεργασία μεταξύ των χωρών μπορεί επίσης να βελτιωθεί λόγω ισχυρότερων οικονομικών δεσμών, οι οποίοι αποτελούν κίνητρο για ειρηνική επίλυση των συγκρούσεων και για μεγαλύτερη σταθερότητα.\nΤο κόστος της οικονομικής ολοκλήρωσης\nΠαρά τα οφέλη, η οικονομική ολοκλήρωση έχει κόστος. Αυτά εμπίπτουν σε δύο κατηγορίες:\nΑπόκλιση του εμπορίου. Δηλαδή, το εμπόριο μπορεί να εκτραπεί από μη μέλη σε μέλη, ακόμα και αν είναι οικονομικά επιζήμιο για το κράτος μέλος.\nΔιάβρωση της εθνικής κυριαρχίας. Τα μέλη των οικονομικών ενώσεων συνήθως υποχρεούνται να τηρούν τους κανόνες για το εμπόριο, τη νομισματική πολιτική και τις δημοσιονομικές πολιτικές που έχουν θεσπιστεί από έναν μη εκλεγμένο οργανισμό εξωτερικής πολιτικής.\nΕπειδή οι οικονομολόγοι και οι υπεύθυνοι για τη χάραξη πολιτικής πιστεύουν ότι η οικονομική ολοκλήρωση οδηγεί σε σημαντικά οφέλη, πολλά ιδρύματα επιχειρούν να μετρήσουν τον βαθμό οικονομικής ολοκλήρωσης σε όλες τις χώρες και περιοχές. Η μεθοδολογία μέτρησης της οικονομικής ολοκλήρωσης περιλαμβάνει συνήθως πολλούς οικονομικούς δείκτες, όπως το εμπόριο αγαθών και υπηρεσιών, τις διασυνοριακές ροές κεφαλαίων, τη μετανάστευση εργατικού δυναμικού και άλλες. Η αξιολόγηση της οικονομικής ολοκλήρωσης περιλαμβάνει επίσης μέτρα θεσμικής συμμόρφωσης, όπως είναι η συμμετοχή στα συνδικάτα και η ισχύς των θεσμών που προστατεύουν τα δικαιώματα των καταναλωτών και των επενδυτών.\nΠαράδειγμα πραγματικής οικονομικής ολοκλήρωσης\nΗ Ευρωπαϊκή Ένωση (ΕΕ) δημιουργήθηκε το 1993 και περιλάμβανε 28 κράτη μέλη το 2019. Από το 2002, 19 από αυτά τα έθνη έχουν υιοθετήσει το ευρώ ως κοινό νόμισμα. Σύμφωνα με το Διεθνές Νομισματικό Ταμείο (ΔΝΤ), η ΕΕ αντιπροσώπευε το 16, 04% του παγκόσμιου ακαθάριστου εγχώριου προϊόντος.\nΤο Ηνωμένο Βασίλειο ψήφισε το 2016 για να εγκαταλείψει την ΕΕ. Από τα τέλη Αυγούστου του 2019, δεν είχε διευθετηθεί σταθερή συμφωνία σχετικά με τους όρους της αναχώρησής του. Ένα βέλτιστο σενάριο ήταν για μια μεταβατική περίοδο για να αποφευχθεί σοβαρή αναστάτωση, καθυστερώντας τον πλήρη αντίκτυπο της αναχώρησης μέχρι τα τέλη του 2020.\nBrexit Definition Ο Brexit αναφέρεται στην έξοδο της Βρετανίας από την Ευρωπαϊκή Ένωση, η οποία πρόκειται να πραγματοποιηθεί τον Οκτώβριο του τρέχοντος έτους. μεγαλύτερη συμφωνία Ευρωπαϊκού Οικονομικού Χώρου (ΕΟΧ) Η συμφωνία του Ευρωπαϊκού Οικονομικού Χώρου (ΕΟΧ) είναι μια συμφωνία που συνήφθη το 1992 και συγκεντρώνει την Ευρωπαϊκή Ένωση (ΕΕ). περισσότερο Βέλτιστη περιοχή νομίσματος Ορισμός Μια βέλτιστη περιοχή νόμισμα είναι η γεωγραφική περιοχή στην οποία ένα ενιαίο νόμισμα θα δημιουργούσε το μεγαλύτερο οικονομικό όφελος. Περισσότερο Σύμφωνο Σταθερότητας και Ανάπτυξης (ΣΣΑ) Ορισμός Το Σύμφωνο Σταθερότητας και Ανάπτυξης είναι ένα σύνολο δημοσιονομικών κανόνων που αποσκοπούν στην αποτροπή των δαπανών των χωρών της Ευρωπαϊκής Ένωσης πέρα από τα μέσα τους. περισσότερα Τιμολόγιο Ένα τιμολόγιο είναι ένας φόρος που επιβάλλεται από μια χώρα στα αγαθά και τις υπηρεσίες που εισάγονται από άλλη χώρα. περισσότερα Μάθετε για την Παγκοσμιοποίηση Η παγκοσμιοποίηση είναι η διάδοση των προϊόντων, των επενδύσεων και της τεχνολογίας πέρα από τα εθνικά σύνορα και τους πολιτισμούς. Από οικονομική άποψη, περιγράφει τη χαλάρωση των φραγμών στο διεθνές εμπόριο. περισσότερες συνδέσεις συνεργατών\n© 2019 Τι είναι η οικονομική ολοκλήρωση; Η οικονομική ολοκλήρωση είναι μια ρύθμιση μεταξύ των εθνών που περιλαμβάνει συνήθως τη μείωση ή την εξάλειψη των εμπορικών φραγμών και τον συντονισμό των νομισματικών και δημοσιονομικών πολιτικών. Η οικονομική ολοκλήρωση αποσκοπεί στη μείωση του κόστους τόσο για τους καταναλωτές όσο και για τους παραγωγούς και για την αύξηση του εμπορίου μεταξύ των χωρών που συμμετέχουν στη συμφωνία. Η οι Οικονομική ενσωμάτωση - προϋπολογισμός & εξοικονόμησηΔιαβάστε Περισσότερα


2012 Κρυφό Σχολειό: Μύθοι ή Αλήθεια; - "Αγία Φιλοθέη"\n2012 Κρυφό Σχολειό: Μύθοι ή Αλήθεια;\n«Κρυφό Σχολειό: Μύθος ή αλήθεια;»\n«Στην διάρκεια της τουρκοκρατίας η Εκκλησία κατόρθωσε να επιβιώσει. Και όσο η Εκκλησία επεβίωνε, το Έθνος δεν μπορούσε να πεθάνει», έγραψε ο μεγάλος βυζαντινολόγος του 20ου αιώνα, Στήβεν Ράνσιμαν.\nΛέγονται και γράφονται κατά καιρούς διάφορα σχετικά με το «Κρυφό Σχολειό» της Τουρκοκρατίας. Ορισμένοι επιχείρησαν και επιχειρούν να αμφισβητήσουν την ύπαρξή του, να κλονίσουν μια πεποίθηση στερεά ριζωμένη στην συνείδηση του λαού μας. Και είναι προφανές ότι οι περισσότεροι από τους αμφισβητίες -αν όχι όλοι- έχουν ως στόχο την βαθύτερη αμφισβήτηση του ρόλου και της προσφοράς της Ορθοδόξου Εκκλησίας μας κατά την περίοδο της μακραίωνος δουλείας του γένους από τον οθωμανικό ζυγό. Ας δούμε ωστόσο από ποιον άρχισε να αμφισβητείται η ιστορική πραγματικότητα του κρυφού σχολείου. Ο Άλκης Αγγέλου στο βιβλίο του “Το κρυφό σχολειό: Το χρονικό ενός μύθου”, επιχείρησε να ανατρέψει την ιστορική αλήθεια στηριζόμενος στο έργο του γερμανού φιλόλογου MartinCrusius, Tourcagraecia του 1584!!! Όμως μάλλον δεν πρόσεξε καλά ο Αγγέλου την πηγή του, γιατί ο ίδιος ο Crusius μεταξύ άλλων αναφέρει εκ μέρους των Ελλήνων και τα ακόλουθα ”παράπονα” για την εκπαιδευτική πολιτική των Οθωμανών Τούρκων: ”Σοφίαν γαρ ή μαθήματα, δούλοι όντες, ουκ έχομεν” και “…σοφίας εστερήθημεν βαρβαρωθέντες εν βαρβάροις χρόνοις”. Θεωρούμε, λοιπόν χρήσιμο να καταθέσουμε ορισμένα στοιχεία και να ξεκαθαρίσουμε δια ολίγων μερικές ασάφειες που ίσως προκαλούν απορίες.\nΤο κρυφό σχολειό ήταν μια ιστορική κατάσταση που όχι μόνον υπήρξε, αλλά αφορούσε όλη την τουρκοκρατία και όχι μόνον τους «σκοτεινούς αιώνες» της «πρώτης» τουρκοκρατίας, όπως νομίζουν πολλοί μελετητές που αποδέχονται την ύπαρξή του. Το κρυφό σχολειό τέμνει κάθετα όλη την περίοδο της τουρκοκρατίας, φτάνοντας μέχρι το τέλος του 18ου αιώνα, όπως μας αποκαλύπτουν οι μαρτυρίες του Μάρκου Δραγούμη και του Φωτάκου, και μέχρι τις παρυφές του 20ου αιώνα, σύμφωνα με την μαρτυρία του Ρενέ Πυώ. Τηρουμένων των αναλογιών, ”κρυφά σχολειά” λειτουργούν και σήμερα στις ”αλύτρωτες ελληνίδες πατρίδες” της Τουρκίας, από τους κρυπτοχριστιανούς, οι οποίοι εξισλαμίστηκαν βιαίως μετά το 1922.\nΠρέπει να σημειώσουμε πως τα κρυφά σχολεία ήταν κυρίως σχολεία της στοιχειώδους παιδείας, αλλά στην ύστερη τουρκοκρατία υπήρχαν κρυφά σχολειά και της ανώτερης παιδείας. Ναι, μεν, για λόγους θρησκευτικούς και διοικητικούς οι Οθωμανοί Σουλτάνοι παρεχώρησαν προνόμια και έδειξαν ένα βαθμό ανοχής προς τους Ρωμηούς υπηκόους τους, όμως υπήρξαν περίοδοι και περιοχές, στις οποίες δεν τηρήθηκαν οι υποσχέσεις αυτές. Δεν μπορούμε να ομιλούμε για μια ενιαία τουρκοκρατία στον χρόνο και τον χώρο. Σε μια αχανή αυτοκρατορία και μάλιστα υπό τις συνθήκες διοικήσεως και επικοινωνίας της εποχής εκείνης, η αυθαιρεσία των τοπικών μπέηδων και πασάδων ήταν φαινόμενο σύνηθες. Δεν είχαμε, λοιπόν, ομοιόμορφη εφαρμογή των θεμελιωδών αποφάσεων περί θρησκείας και παιδείας των Ορθοδόξων Ελλήνων. Οι αποφάσεις αυτές καταστρατηγήθηκαν ή αλλοιώθηκαν σε διάφορες χρονικές περιόδους και σε διάφορες επαρχίες και τοπικές διοικήσεις (βιλαέτια).\nΕιδικά τους δύο πρώτους αιώνες, οι οποίοι ήταν η εποχή του «παχυτάτου σκότους», η μόνη σχεδόν μορφή σχολείου που υπήρχε στον υπόδουλο Ελληνισμό ήταν το κρυφό σχολειό. Γιατί, ενώ καθ’ όλην αυτήν την περίοδο δεν αναφέρονται παρά ελαχιστότατα σχολεία σ’ όλη την αυτοκρατορία, στις χιλιάδες εκκλησίες των ελληνικών πόλεων και χωριών και παπάδες υπήρχαν, που λειτουργούσαν σ’ αυτές, και ψάλτες που έψελναν, αλλά και γραμματικοί που συνέτασσαν όλα τα απαραίτητα έγγραφα της κάθε κοινότητας, με πρώτες και καλύτερες τις φορολογικές καταστάσεις. Όλοι αυτοί ήξεραν, έστω και στοιχειωδώς, να διαβάζουν και να γράφουν. Και επειδή δεν έχουμε την παραμικρή αναφορά για τα σχολεία στα οποία όλοι αυτοί οι χιλιάδες άνθρωποι μάθαιναν γράμματα, γίνεται φανερό πως ήταν σχολειά κρυφά. Διότι μόνον έτσι μπορεί να δικαιολογηθεί η μη διάσωση έστω και της πιο μικρής αναφοράς για την ύπαρξη και την λειτουργία τους.\nΣτη σημερινή μας εκδήλωση θα αποδείξουμε ότι το «κρυφό σχολειό» είναι αδιαμφισβήτητη ιστορική αλήθεια. Σ’ αυτό θα μας βοηθήσουν:\n1. Οι μαρτυρίες αυτών που φοίτησαν ή δίδαξαν σε κρυφά σχολειά.\n2. Οι μαρτυρίες ξένων που «κατέγραψαν» τα κρυφά σχολειά που είδαν ή άκουσαν να διηγούνται άλλοι.\n3. Οι μαρτυρίες έγκριτων ιστορικών παλαιότερων & συγχρόνων που βασίζονται σε στοιχεία.\n4. Πνευματικοί άνθρωποι των γραμμάτων & των τεχνών που εμπνεύστηκαν από το κρυφό σχολειό.\n5. Τα τοπωνύμια «κρυφό σχολειό» που υπάρχουν σε όλο τον ελλαδικό χώρο.\nΕΝΔΕΙΚΤΙΚΕΣ ΜΑΡΤΥΡΙΕΣ ΑΓΩΝΙΣΤΩΝ ΤΟΥ 1821 & ΙΣΤΟΡΙΚΩΝ ΓΙΑ ΤΗΝ ΛΕΙΤΟΥΡΓΙΑ ΤΩΝ ΚΡΥΦΩΝ ΣΧΟΛΕΙΩΝ\nΟ Θεόδωρος Κολοκοτρώνης διηγείται στον Τερτσέτη τα απομνημονεύματά του,\nτο 1846 και λέει: ”Εις τον καιρόν της νεότητος, όταν ημπορούσα να μάθω κάτι τι, σχολεία, ακαδημίαι δεν υπήρχαν… Το ψαλτήρι, το κτωήχι, ο μηναίος, άλλαι προφητείαι, ήσαν τα βιβλία όπου ανέγνωσα”.\nΟ Στέφανος Κανέλος ήταν λόγιος, μεγάλη μορφή των γραμμάτων της εποχής του, διδάκτωρ Ιατρικής και υπήρξε προσωπικός φίλος του Αδαμαντίου Κοραή και του Ρήγα Φεραίου. Σε Επιστολή του ο Στέφανος Κανέλος στον γερμανό θεατρικό συγγραφέα Ίκεν το 1822, γράφει: ”Οι Τούρκοι εμπόδιζαν τα σχολεία αυστηρότερα και από τας εκκλησίας. Δια τούτο… [οι Γραικοί] επροσπαθούσαν νασυστένουν κοινά σχολεία κρυφίως, όπου και των πτωχών τα τέκνα ανεξόδως εδιδάσκοντο”\nΟ Φώτιος Χρυσανθακόπουλος [Φωτάκος] ο υπασπιστής του Θόδωρου Κολοκοτρώνη στα Απομνημονεύματά του, το 1829, γράφει:\n”Μόνοι των οι Έλληνες εφρόντιζον διά την Παιδείαν, η οποία συνίστατο εις το να μανθάνουν τα κοινά γράμματα [στοιχειώδης εκπαίδευση] και ολίγην αριθμητικήν ακανόνιστον. Εν ελλείψει δε διδασκάλου ο ιερεύς εφρόντιζεν περί τούτου. Όλα αυτά εγίνοντο εν τω σκότει και προφυλακτικά από τους Τούρκους”\nΟ Γεώργιος Χασιώτης, κορυφαίος λόγιος του 19ου αι, φιλόλογος και ιδρυτής του Ελληνικού Λυκείου στην Κωνσταντινούπολη, ιστορικός της εκπαίδευσης, το 1881, επισημαίνει: ”Για μια μακρά περίοδο, η εκπαίδευση ήταν ασήμαντη. Την νύχτα, με το φως της σελήνης, λέει ένα λαϊκό τραγούδι, τα Ελληνόπουλα, αψηφώντας την τουρκική σκληρότητα, έτρεχαν στα σχολεία για να πάρουν από εκεί μερικά ράκη του αρχαίου πολιτισμού της πατρίδας τους. Και συχνά, μέσα στο σκοτάδι της νύχτας, ακουγόταν ο πνιχτός ήχος ενός σφυριού, που δούλευε για να χτιστεί ένα σχολείο”.\nΟ Ιστορικός Ηλίας Βουτιερίδης, αναφέρει: ”Το Κρυφό Σχολειό καλλιεργούσε και δυνάμωνε την εθνική συνείδηση… Πνευματικό σκοτάδι, τα πρώτα χρόνια”\nΟ Πεζογράφος Θανάσης Πετσάλης – Διομήδης, γράφει:”Οι δύο πρώτοι αιώνες ήταν ο καθαυτός καιρός του Κρυφού Σχολειού”\nΟ Ιστορικός Σπύρος Λάμπρος, σε ένα από τα έργα του αναφωνεί: ”Ω! Πόσον ωραία ήσαν οι σεληνοφεγγείς νύκτες, καθ’ ας ο παις μετέβαινεν εις το σχολείον εν την εκκλησία!\nΟ Ιστορικός Κωνσταντίνος Κολοβίνης, αναφέρει: ”Εις την Εκκλησίαν μας οφείλομεν το αληθώς σωστικόν Κρυφό Σχολειό”\nΟ Ιστορικός Ιωάννης Μουρέλος, επισημαίνει: ”Η φυλή μας, σε σας Κρυφά Σχολειά, οφείλει την ανάστασή της”\nΟ Χρήστος Στασινόπουλος, στο έργο του «Λεξικό Ελληνικής Επανάστασης του 1821» γράφει χωρίς φόβο και πάθος: ”Οι διωγμοί των Τούρκων τυράννων ανάγκαζαν τα Ελληνόπουλα να πηγαίνουν κρυφά σε μοναστήρια και εκκλησίες και σε σπηλιές και σε απόκρυφα μέρη να μαθαίνουν γράμματα, να παίρνουν το πρώτο φως της γνώσης. Οι χώροι αυτοί αποτελούσαν τα ”Κρυφά Σχολειά” της Τουρκοκρατίας”\nΟ Διονύσιος Κόκκινος, Ιστορικός και Ακαδημαϊκός, συγγραφέας της Ιστορίας της Ελληνικής Επαναστάσεως, επισημαίνει:\n”Κατά τους πρώτους αιώνες της Τουρκοκρατίας, εις τα απομακρυσμένα μοναστήρια, καλόγεροι εδίδασκαν τα Ελληνόπουλα και βραδύτερον η Ελλάς γέμισε σχολεία. Ο παπάς κάτω από τα ράκη του ράσου του κρατεί το ψαλτήρι και πηγαίνει να μάθη τα παιδιά, που τον περιμένουν, να διαβάζουν. Το κρυφό σχολειό δεν είναι θρύλος. Το συνετήρησε παρά τας διώξεις, παρά την αξιοθρήνητον έλλειψιν παντός μέσου, παρά την φοβεράν πίεσι τόσων αμέσων αναγκών που θα ήτο φυσικόν να οδηγήσουν προς τον εξισλαμισμόν, ο βαθύτατος πόθος του τυραννουμένου έθνους να υπάρξη”.\nΟ Απόστολος Βακαλόπουλος, Ιστορικός του Νέου Ελληνισμού, στο πολύτομο έργο του «Ϊστορία του νέου Ελληνισμού» γράφει:\n”Οι νάρθηκες – σχολεία των εκκλησιών ήταν οι πιο κατάλληλοι τόποι, όπου θα ταίριαζε να ζωγραφηθούν ανάμεσα στους χριστιανούς αγίους οι μορφές των μεγάλων ειδωλολατρικών σοφών, προδρόμων του χριστιανισμού, συνήθεια παλιά βυζαντινή… Άραγε η τόνωση της παλιάς αυτής συνήθειας κατά τους αιώνες της τουρκοκρατίας οφείλεται σε μια λατρεία των ένδοξων προγόνων από τους ξεπεσμένους επιγόνους, σ’ ένα ρευστό και αδιαμόρφωτο ακόμη εθνικό κίνητρο”.\nΚαι ο Ιωάννης Θεοδωρακόπουλος,Ακαδημαϊκός, καθηγητής Φιλοσοφίας,\nΙστορικός, Πολιτικός, διακηρύττει και αποστομώνει τους αρνητές του κρυφού σχολειού: ”Οι Τούρκοι ούτε ίχνος παιδείας άφηκαν… με την ελπίδα να λησμονήσουν οι Έλληνες τα πάντα και να εκτουρκευθούν. Η εκκλησία κρυφώς και συνωμοτικώς ανέλαβε να διατηρήσει ”σαν σπίθα κρυμμένη στη στάχτη” την παιδεία του Έθνους” και σε άλλο σημείο, ”Ο Δούρειος Ίππος δια την κάθαρσιν ήτο η Ορθοδοξία, οι κοινότητες, το Κρυφό Σχολειό και ο εμπορικός στόλος των υπόδουλων Ελλήνων”.\nΜαρτυρίες ξένων για το κρυφό σχολειό\nΘα αναφέρουμε τί έγραφε σε επιστολή του ο Ρωμαιοκαθολικός Γκέρλαχ, πάστορας της Γερμανικής Πρεσβείας της Κωνσταντινουπόλεως το 1575. Αντιγράφουμε από το σπουδαίο σύγγραμμα του συγχρόνου μας Γερμανού Ρωμαιοκαθολικού κληρικού και Νεοελληνιστή Γκέρχαρντ Ποντσκάλσκι «Η Ελληνική Θεολογία επί Τουρκοκρατίας». Το εξέδωσε το 2005 το Μορφωτικό Ίδρυμα της Εθνικής Τραπέζης, Ελλάδας.\nΗ Οθωμανική διοίκηση συνέχισε την ανθελληνική της τακτική, με ανυπαρξία στοιχειώδους εκπαιδεύσεως των Ελλήνων υπηκόων της και πολύ αργότερα, στις περιοχές που παρέμειναν αλύτρωτες υπό τον ζυγό των Τούρκων.O Γάλλος δημοσιογράφος Ρενέ Πυώ ήταν το 1913 ανταποκριτής της παρισινής εφημερίδας Καιροί, και το 1914 δημοσίεψε τις ανταποκρίσεις του από την απελευθερωμένη Ήπειρο. Ο Πυώ ακολούθησε το 1913 τον Ελληνικό Στρατό που απελευθέρωσε την ενιαία Ήπειρο και διηγείται τί άκουσε σχετικά με την Τουρκοκρατία στο Αργυρόκαστρο στο βιβλίο του «Δυστυχισμένη Βόρειος Ήπειρος» (ελληνική έκδοση ΤΡΟΧΑΛΙΑ):\nΈνας Γάλλος πολεμικός ανταποκριτής καταγράφει χωρίς φόβο και πάθος την τουρκική πολιτική στον τομέα της παιδείας στις αρχές του προηγουμένου αιώνος. Κρυφά μαθήματα για τα ελληνόπουλα του 20ου αιώνα. Αυτή είναι η αλήθεια, την οποία οι δήθεν προοδευτικοί θέλουν να αγνοούν. Τη μαρτυρία του Ρενέ Πυώ για την ιστορική αλήθεια του κρυφού σχολειού επικαλούνται ο Ομότιμος καθηγητής κλασικής Φιλολογίας του Πανεπιστημίου Ιωαννίνων Φάνης Κακριδής, ο Πολιτικός Επιστήμων και συγγραφέας Κωνσταντίνος Χολέβας, ο ιστορικός και συγγραφέας Σαράντος Καργάκος και πολλοί άλλοι σύγχρονοι, υποστηρικτές της ιστορικότητας του κρυφού σχολειού.\nΟ Φάνης Κακριδής συγκεκριμένα γράφει: «Δεν είμαι ειδικός· δεν ξέρω καν αν οι Ιστορικοί μας τις έχουν ήδη εκμεταλλευτεί τις άμεσες και σημαντικές πληροφορίες που δίνουν οι ανταποκρίσεις του Puaux και οι πολύτιμες φωτογραφίες του, υποθέτω ναι. Όμως η συγκεκριμένη μαρτυρία βλέπω να αντιστοιχεί απόλυτα στην ιστορική αλήθεια για το Κρυφό σχολειό, όπως την φανταζόμουν. Πίστευα ότι πρέπει να κρύβεται κάποια αλήθεια πίσω από τις λαϊκές διηγήσεις που ακούει κανείς συχνά από τους Καλογέρους ή την Εκκλησάρισσα, όταν επισκεφτεί, τη Μονή των Φιλανθρωπινών στο Νησί, της λίμνης των Ιωαννίνων κι άλλους πολλούς παρόμοιους τόπους. Οτι δεν υπάρχουν ρητές μαρτυρίες, σύγχρονες με τη λειτουργία του Κρυφού σχολειού, το θεωρούσα πολύ φυσικό: ποιος και γιατί θα κατάγραφε στα χρόνια της δουλείας μια πατριωτική πράξη, που γινόταν άτυπα κι εθελοντικά πίσω από την πλάτη της τουρκικής εξουσίας;»\nYπάρχει για τους πλέον δύσπιστους η καταγραφή των ιστορικών γεγονότων από τον CharlesTuckermann, τον πρώτο Αμερικανό Πρόξενο στην Αθήνα (1867-1874). Στο έργο του «Οι Έλληνες της σήμερον» (Ελληνική μετάφραση Αντωνίου Ζυγομαλά. Αθήνα 1877) ο Αμερικανός διπλωμάτης γράφει μεταξύ άλλων:\n«Φεγγαράκι μου λαμπρό, φέγγε μου να περπατώ, να πηγαίνω στο σχολειό, να μαθαίνω γράμματα του Θεού τα πράγματα». Τοιούτον περίπου ήτο το άσμα, όπερ ετραγώδουν οι Ελληνόπαιδες, πορευόμενοι εν καιρώ νυκτός εις το σχολείον επί τουρκοκρατίας. Το άσμα τούτο είναι γνωστόν εις πάντα Έλληνα νυν ως και πρότερον, και οι πατέρες δεικνύοντες εις τα τέκνα των την σελήνην, επαναλαμβάνουσι τους στίχους τούτους, αφηγούμενοι αυτοίς πόσον τοις εχρησίμευσεν αύτη κατά τους σκοτεινούς χρόνους της Οθωμανικής κυριαρχίας. Μη επιθυμούντες, έστω και κατ’ ελάχιστον, να ερεθίσωσι τους δεσπότας αυτών δυναμένους να παρακωλύσωσιν τας προς ιδίαν παίδευσιν προσπαθείας των, οι παίδες ουχί δε σπανίως και αυτοί οι πατέρες, εφοίτων δια νυκτός και κρύφα εις την οικίαν του διδασκάλου, όπως εξακολουθήσωσι τας σπουδάς των». Προφανώς, ο Αμερικανός Πρόξενος καταγράφει την προφορική παράδοση, που είχε ακούσει από πολλούς συνομιλητές του στην ελεύθερη πλέον Ελλάδα, πολλοί εκ των οποίων είχαν πατέρα ή παππού, που εμαθήτευσε σε Κρυφό Σχολειό. «Το Κρυφό Σχολειό δεν είναι θρύλος…»\nΗ λειτουργία των κρυφών σχολειών\nΗ λειτουργία των κρυφών σχολειών (Τόπος – χρόνος – δάσκαλοι – βιβλία)\nΤο κρυφό σχολειό, είναι μοναδική και ανεπανάληπτη περίπτωση στην πνευματική ιστορία όλων των λαών.\n«Οι Τούρκοι», γράφει ο Ιάκωβος Ρίζος Νερουλός- απαγορεύουν αυστηρότατα την ίδρυση δημόσιων σχολείων από φόβο μήπως οι Χριστιανοί, μορφωνόμενοι, γίνουν δούλοι δυσκολοκυβέρνητοι κι επικίνδυνοι». Η λαχτάρα όμως για γράμματα αποδείχτηκε ισχυρότερη από τις όποιες απαγορεύσεις. Οι Ραγιάδες διασκεύασαν σε ξωκλήσια, μονές και ξέμακρα σπίτια ειδικούς υπόγειους χώρους, φροντίζοντας πάντα να υπάρχει κι ένα κρυφό παραπόρτι απ’ όπου τα παιδιά θα μπορούσαν να διαφύγουν σε ώρα κινδύνου. Σ αυτούς τους χώρους οι μικροί και μεγάλοι μαθητές κάθονταν διπλοπόδι γύρω γύρω, στο χώμα ή απάνω σε πέτρες, μες στο σκοτάδι, που δύσκολα μπορούσε να το διαλύσει το αναμμένο κερί, κι άκουγαν με το ένα αυτί τους τον δάσκαλο, έχοντας το άλλο στραμμένο έξω, στη νύχτα και την ανάσα της, μήπως αφουγκραστούν ύποπτο θόρυβο. Ήταν η μυστική παιδεία, η νυχτερινή, το κρυφό σχολειό, μοναδική και ανεπανάληπτη περίπτωση στην πνευματική ιστορία όλων των λαών.\nΤα προβλήματα, οι κίνδυνοι και οι φόβοι είχαν ως αποτέλεσμα η διδασκαλία να μην είναι πάντοτε συνεχής, οι ώρες της να παραλλάζουν κάθε φορά και οι τόποι συγκέντρωσης να μετατοπίζονται. Οι συνθήκες γίνονταν ομαλότερες όσο τα σχολεία βρίσκονταν ορεινότερα, στις ημιανεξάρτητες περιοχές. Τα παιδιά ούτε από τον κίνδυνο εμποδίζονταν, ούτε από τις κουραστικές οδοιπορίες και το ξενύχτι, κι ας έπαιζαν το κεφάλι τους για πέντε «κολλυβογράμματα». Γι’ αυτό και δε δίσταζαν να εκτεθούν σε περιπέτειες, όταν το σχολείο ήταν κρυφό ή μακρινό. Δε δίσταζαν να ταλαιπωρούνται με οδοιπορίες στο κρύο και στο σκοτάδι. Να στραβώνονται με το λιανοκέρι και να καταπονούνται σε κάθε είδους στερήσεις και μόχθους. Έφταναν στο υγρό μπουντρούμι τους με προθυμία κι ήταν ευτυχισμένα όταν υπήρχε φεγγάρι να φωτίζει τον δρόμο τους.\nΔάσκαλοι ήταν συνήθως οι παπάδες και οι καλόγεροι. Κάποιοι απ’ αυτούς είχαν μάθει τα λίγα γράμματα σε κάποιο κρυφό σχολείο και αυτές τις υποτυπώδεις γνώσεις με ζήλο μετέδιδαν στις επόμενες γενιές. Κάποιοι όμως από τους δασκάλους ιερωμένους ήταν μορφωμένοι, είχαν φοιτήσει σε ανώτερα για την εποχή σχολεία και σχολές, μερικοί και στο εξωτερικό και ήταν οι ίδιοι που δίδασκαν και στα φανερά σε σχολεία ονομαστά, που οι Τούρκοι είχαν επιτρέψει. Βέβαια, όπως κατέδειξαν οι μαρτυρίες, κατά την ύστερη τουρκοκρατία κρυφά δεν ήταν μόνον τα στοιχειώδη σχολεία της εκκλησίας, όπου τα παιδιά μάθαιναν τα λίγα κολλυβογράμματα από ολιγογράμματους ιερείς, αλλά ακόμη και τα ανώτερα σχολεία, τα λεγόμενα Ελληνικά, όπου δίδασκαν μορφωμένοι δάσκαλοι.\nΟι γυναικωνίτες και οι νάρθηκες των εκκλησιών ήταν οι συνηθέστεροι τόποι διδασκαλίας. Δεν υπήρχαν φυσικά ούτε τάξεις ούτε βιβλία. Όλα τα παιδιά ήταν μαζί, αρχάρια και μη, Χρησιμοποιούσαν ως διδακτικά, τα εκκλησιαστικά βιβλία, τον Απόστολο, το Ψαλτήρι, την Οκτώηχο, το Τριώδιο, τα Συναξάρια. Ένα από τα παιδιά διάβαζε το Ψαλτήρι και τα υπόλοιπα κρατούσαν το ίσο, ψαλμωδώντας τους φθόγγους της εκκλησιαστικής μουσικής, που συνόδευαν με ρυθμικές κινήσεις του κορμιού τους, μπρός πίσω. Η ανάγνωσή τους ήταν μια μηχανική απομνημόνευση. Αποστήθιζαν με τον καιρό λέξεις, που μόνο εκ των υστέρων μάθαιναν να συλλαβίζουν, χάρις στις πινακίδες. Η πινακίδα ήταν ένα χαρτί που το δίπλωναν πολλές φορές χωρίς να το κόψουν, σημειώνοντας σε κάθε σελίδα κι ένα γράμμα, μια συλλαβή ή μια λέξη. Ο βαθμός της προόδου κάθε μαθητή κρινόταν από το εκκλησιαστικό βιβλίο που ήταν σε θέση να αντιμετωπίσει.\nΗ άμυνα του Γένους συντελέστηκε αυτενεργά και αυθόρμητα με την ανάγνωση των λειτουργικών βιβλίων. Βιβλία, που δεν ήταν φορτισμένα μόνο με βαθύ πνευματικό περιεχόμενο, αλλά δονούσαν συνάμα τις ψυχές με τις φιλελεύθερες, εθνικές και επαναστατικές τους ιδέες. Ο καθηγητής Δημήτριος Λουκάτος «πατριωτικά τραγούδια της σκλαβιάς» αποκαλεί τα τροπάρια, που συνήθιζαν να σκλαβωμένα ελληνόπουλα να διαβάζουν, να αναλύουν, να τραγουδούν. Στο έργο του «Εθνική Περισσυλογή, Ιστορία του Ελληνικού Έθνους», γράφει: «Από την υμνογραφία ιδιαίτερα, τα τροπάρια και οι ύμνοι, που είναι πολλοί και επαναλαμβάνονται, και ο λαός μπορεί να συμμετέχει ελεύθερα στην ψαλτική τους, ήταν φυσικό να γίνουν εύκολα κτήμα του και έτσι να αποτελέσουν παρακαταθήκη μουσικής και ‘‘καλλιτεχνικής’’ μορφώσεως για τους ολιγαρκείς υποδούλους προγόνους μας».\nΟι υπόδουλοι ραγιάδες έδιναν στα γράμματα ένα ανθρωπιστικό περιεχόμενο. Μόλις τα παιδιά έπαυαν να ψελλίζουν, έγραψεν ο Αλέξανδρος Ελλάδιος, τα στελναν στην κοντινότερη εκκλησία να μάθουν γράμματα. Έστω και ανορθόγραφα, υπηρέτησαν τη διακίνηση των φυλετικών τους στοιχείων και κατέγραψαν την προφορική δημοτική τους παράδοση. Η παιδευτική τους δίψα, έμφυτη και παντοδύναμη, επισημοποιείται αδιάψευστη στο δημοτικό τραγούδι. Φεγγαράκι μου λαμπρό Φέγγε μου να περπατώ… Ακόμα και στα κάλαντα, εκείνο που ζητούν απ’ τον Άη-Βασίλη είναι να μάθουν γράμματα: Αφού ηξεύρεις γράμματα, Πες μας την αλφαβήτα!\nΕκείνο όμως που έχει βαρύτερη σημασία είναι πως η παιδευτική αυτή δίψα των σκλαβωμένων Ελλήνων αποβλέπει αποκλειστικά στη μάθηση. Είναι ασύνδετη με οποιαδήποτε πρακτική βλέψη και άσχετη με οποιαδήποτε επαγγελματική αποκατάσταση. Εκείνο που λαχταρούσαν ήταν «να γίνουν άνθρωποι». Το κρυφό σχολειό αποτελεί ένα συγκινητικό προστάδιο μέσ’ από τις ελλείψεις του οποίου η λαϊκή διαίσθηση διαμόρφωσε τη συνείδηση για την ανάγκη μιας στερεώτερης κατάρτισης. Έτσι η υποπαιδεία προωθήθηκε σε παιδεία, αναβαθμιζόμενη από τα «κολλυβογράμματα» στα «κοινά γράμματα». Πολλοί μαθητές που είχαν μεγάλο πόθο για γνώση συνέχιζαν με πολλές δυσκολίες και στερήσεις σε ανώτερα σχολεία, σχολές ή Ελληνομουσεία, όπως ό Άγιος Κοσμάς ο Αιτωλός.\nΤα κρυφά σχολειά ήταν Σχολεία, που γαλούχησαν τους αγωνιστές της Ελευθερίας, Σχολεία που έθρεψαν το πνεύμα και την ψυχή, Σχολεία που ασκούσαν βαθύτατη επίδραση και δημιουργούσαν βιώματα και πυρπολούσαν τις ψυχές. Σχολεία που σμίλεψαν το ήθος και τις αξίες των γενεών που πάλεψαν και δημιούργησαν το Εικοσιένα.\nΤΟ ΚΡΥΦΟ ΣΧΟΛΕΙΟ Ιωάννη Πολέμη\nΑπ΄ έξω μαυροφόρα απελπισιά, πικρής σκλαβιάς χειροπιαστό σκοτάδι,\nκαι μέσα στη θολόκτιστη εκκλησιά, στην εκκλησιά, που παίρνει\nκάθε βράδυ την όψη του σχολειού,\nτο φοβισμένο φως του καντηλιού τρεμάμενο τα ονείρατα αναδεύει,\nΕκεί καταδιωγμένη κατοικεί του σκλάβου η αλυσόδετη πατρίδα!\nΒραχνά ο παπάς, ο δάσκαλος εκείθεριεύει την αποσταμένη ελπίδα με λόγια μαγικά!\nΚι απ’ την εικόνα του Χριστού ψηλά, που εβούβανε τα στόματα των πλάνων,\nκαι ρίχνει και συντρίβει και κυλά στην άβυσσο τους θρόνους των τυράννων,\nκι από τη σιγαλιά, που δένει στο λαιμό πνιγμού θηλιά,\nκι απ’ των προγόνων τ’ άφθαρτα βιβλία, που δείχνουν τα πανάρχαια μεγαλεία,\nένας ψαλμός ακούεται βαθύς, σα μελωδίες ενός κόσμου άλλου,\nκι ανατριχιάζει ακούοντας καθείς προφητικά τα λόγια του δασκάλου\nμε μια φωνή βαριά: «Μη σκιάζεστε στα σκότη! Η λευθεριά,\nσαν της αυγής το φεγγοβόλο αστέρι, της νύχτας το ξημέρωμα θα φέρει».\nΤοπωνύμια, σημαντικές αποδείξεις για το “κρυφό σχολειό”\nΠριν αναφερθούμε στα τοπωνύμια θα δούμε το “κρυφό σχολειό” πως ενέπνευσε την τέχνη.\n“Το κρυφό σχολειό”, πίνακας του Ν. Γύζη.Ο ομώνυμος πίνακας του Γύζη αναπαριστά ένα κρυφό σχολείο, όπως το φαντάστηκε ο καλλιτέχνης, και φιλοτεχνήθηκε το 1886. Το έργο ανήκει στις συνθέσεις ηθογραφικού χαρακτήρα του Γύζη, του οποίου ο συμβολισμός δίνεται από τον ίδιο, σε επιστολή του, όπου σημειώνει χαρακτηριστικά: «Δια του υπογείου, της κλειστής θύρας και παραθύρου και δια του ωπλισμένου νέου, εσκέφθην να παραστήσω την εποχήν εκείνην της Ελλάδος, ότε επί Τουρκοκρατίας ήσαν αυστηρώς απηγορευμένα τα σχολεία και μόνον εν κρυπτώ ελειτούργουν». Εικάζεται πως η πηγή έμπνευσης του Γύζη συνδέεται με τη γενέτειρά του, την Τήνο, όπου ένα μικρό μοναστήρι της Αγίας Τριάδας ήταν γνωστό ως «Το Κρυφό Σχολειό»\nΣχετικός είναι και ο πίνακας του Ν. Γύζη «Ο μοναχός και το παιδί». Ο μοναχός, ο δάσκαλος της εποχής της Τουρκοκρατίας, κρατά στο χέρι του ένα φλυτζάνι καφέ και εξηγεί κάτι στο παιδί με τ’ ανοιγμένο βιβλίο στο σπίτι όπου βρέθηκε.\nΑπό το κρυφό σχολειό εμπνέεται ο ποιητής Ι. Πολέμης & γράφει το ομώνυμο ποίημα: «Απέξω μαυροφόρα απελπισιά… και μέσα στη θολόκτιστη εκκλησιά, στην εκκλησιά, που παίρνει κάθε βράδυ την όψη του σχολειού, το φοβισμένο φως του καντηλιού τρεμάμενο τα ονείρατα αναδεύει, και γύρω τα σκλαβόπουλα μαζεύει».\nΤο κρυφό σχολειό, κέρινα ομοιώματα στο Μουσείο Βρέλλη στα Γιάννενα Το κρυφό σχολειό, αναπαράσταση με κέρινα ομοιώματα στην Αγία Παρασκευή Μάνδρας Θέρμου\nΤο γνωστό από τα παιδικά μας χρόνια Ποίημα – τραγούδι\nΦεγγαράκι μου λαμπρό, φέγγε μου να περπατώνα πηγαίνω στο σχολειό, να μαθαίνω γράμματα, γράμματα σπουδάγματα, του Θεού τα πράγματα. Αποδεικνύει την ύπαρξη του κρυφού σχολειού.\nΤοπωνύμια Αδιάψευστοι μάρτυρες για το “Κρυφό Σχολειό” είναι τα τοπωνύμια. Στην Πελοπόννησο, στην Κρήτη, στη Βοιωτία, στις Κυκλάδες, στην Ήπειρο, στη Μακεδονία, στη Μικρά Ασία, παντού όπου έζησε ο Ελληνισμός διασώζεται ακόμη το τοπωνύμιο “Κρυφό Σχολειό”.\nΣε διάφορες γωνιές του Ελληνισμού διατηρείται άσβεστη η παράδοση και ζωντανή η μνήμη ότι «κάποτε εδώ λειτουργούσε το Κρυφό Σχολειό». Ο ακούραστος ερευνητής Τάσος Γριτσόπουλος στο βιβλίο του «Σχολή Δημητσάνης» επισημαίνει: «Ακριβώς τα λανθάνοντα, αλλά πάντοτε παρόντα στοιχεία ταύτα ανεύρεν εις την συνείδησιν του Έθνους ο Γύζης και εδημιούργησε τον περίφημο πίνακά του, το «Κρυφό Σχολειό».\nΟ ιστορικός Σαράντος Καργάκος δηλώνει «Ότι είναι θρύλος δεν είναι ψέμα». Και συμπληρώνει: «Δεν είναι δυνατόν ένας ολόκληρος λαός να ψεύδεται».\n“Κρυφό Σχολειό” στην Ιερά Μονή Μυρτιάς (Εισοδίων της Θεοτόκου) Αιτωλοακαρνανίας\nΙερά Μονή Βλοχού Αιτωλοακαρνανίας. Στα δύσκολα χρόνια της Τουρκοκρατίας λειτούργησε κρυφό σχολειό στο χώρο της Μονής & αργότερα ελεύθερη σχολή γραμμάτων\nΙ. Μονή Αγίας Παρασκευής στη Μάνδρα Θέρμου. Αναφέρεται ότι ίσως σ’ αυτό το σχολείο έμαθε τα πρώτα γράμματα και ο Άγιος Κοσμάς\nΣτο Ναό της Κοιμήσεως της Θεοτόκου στο Ζυγό, όπου ήταν τότε το χωριό Παπαδάτες λειτούργησε κρυφό σχολειό. Στο ίδιο μέρος αργότερα ο Άγιος Κοσμάς ίδρυσε σχολείο.\nΣταμνά Μεσολογγίου Άγιος Παντελεήμονας. Η είσοδος και η έξοδος του κρυφού σχολειού\nΙερά Μονή Παναγίας Προυσιώτισσας. Στο Μοναστήρι της Παναγίας σε δύσκολες μέρες του Έθνους μας λειτούργησε κρυφό σχολειό, πριν να λειτουργήσει το μουσείο των ελληνικών γραμμάτων της Ρούμελης\nΚύριλλος Καστανοφύλλης, Ηγούμενος της Ιεράς Μονής της Παναγίας Προυσιώτισσας κατά τους χρόνους της Επανάστασης του 1821. Ήταν Σχολάρχης του κρυφού σχολείου Προυσού. Ο Κύριλλος ερχόταν τακτικά στο Βραχώρι συνεργαζόμενος με πατριώτες και αγωνιστές της περιοχής.\nΙ. Μονή Βαρνάκοβας Φωκίδας. Στο διάστημα της Τουρκοκρατίας, ήταν το καταφύγιο όλων των διωκομένων ραγιάδων. Λειτούργησαν εδώ κρυφά σχολειά όπου καλόγεροι τη νύχτα, μάθαιναν τα Ελληνόπουλα τα λίγα γράμματα που ήξεραν κι’ αυτοί. Γι’ αυτό κάτω από την εκκλησία υπάρχουν τούνελ σε βάθος 5 μέτρων, για διαφυγή, την είσοδο των οποίων έχουν βρει οι αρχαιολόγοι\nΙτέα Φωκίδας. Στο νησάκι Άγιος Κωνσταντίνος, βρίσκεται το ομώνυμο εκκλησάκι, με μικρό καμπαναριό, δίπλα στο οποίο σύμφωνα με το “Χρονικό του Γαλαξιδίου”, υπήρχε κρυφό σχολειό & κρυφό νοσοκομείο κατά την περίοδο της Τουρκοκρατίας και με μαρτυρία ότι σε αυτό είχε καταφύγει ο κλεφταρματολός Γιάννης Βουνιχωριώτης πληγωμένος από μια συμπλοκή στα Κιούσκια Σαλώνων, όπου τελικά εξέπνευσε.\nΙ. Μονή Παναγίας Σιγδίτσας Φωκίδας. Στο μοναστήρι αυτό σύμφωνα με την παράδοση υπήρχε στα χρόνια της Τουρκοκρατίας κρυφό σχολειό όπου δίδαξε ο καλόγερος, λόγιος του 18ου αιώνα Γεράσιμος Λύτσικας, δάσκαλος του Αγίου Κοσμά. Στη Σιγδίτσα ο Άγιος Κοσμάς ο Αιτωλός συνέχισε τις σπουδές του.\nΑρτοτίνα Βαρδουσίων. Η Ανατολική πλευρά του Μοναστηριού κτίσμα του 1728 και Κρυφό Σχολειό στα χρόνια της Σκλαβιάς.\nΙ. Μονή Μακαριώτισσας Θίσβης Βοιωτίας. Βόρεια της Δόμβραινας κάτω από τις κορυφογραμμές του Ελικώνα δεσπόζει το Μοναστήρι της Μακαριώτισσας που αποτέλεσε καθ΄ όλη την περίοδο της τουρκοκρατίας εστία μελέτης και διαφώτισης καθώς και κρυφό σχολειό.\nΗ Μονή Τσάτσαρη Τανάγρας Βοιωτίας είναι τρία χιλιόμετρα νότια του χωριού και έχει και κρυφό σχολείο.\nΙ. Μονή Δαδίου Αμφίκλειας. Λειτούργησε κρυφό σχολειό\nΙ. Μονή Αγάθωνος. Μετερίζι της Ορθοδοξίας και του Γένους, η Μονή Αγάθωνος πόνεσε πατρικά για την αμορφωσιά του Γένους κι αγωνίσθηκε για τον φωτισμό των παιδιών του Φθιωτικού λαού, με το κρυφό σχολειό που λειτούργησε.\nΙ. Μονή του Οσίου Λουκά Λειβαδιάς. Το μοναστήρι είναι γνωστό ως «Η Αγία Σοφία της Ρούμελης» και χτίστηκε τον 10ο αιώνα μ.Χ. σύμφωνα με την βυζαντινή αρχιτεκτονική της Αγίας Σοφίας στην Κωνσταντινούπολη. Υπήρξε κέντρο γραμμάτων και τεχνών και κατά την περίοδο της Τουρκοκρατίας λειτουργούσε ως κρυφό σχολειό Αλίαρτος. Μονή της Ευαγγελίστριας. Χτίστηκε κατά τη διάρκεια της ακμής της Βυζαντινής Αυτοκρατορίας. Την εποχή της Τουρκοκρατίας λειτουργούσε εντός της Μονής κρυφό σχολειό.\nΑταλάνδη Φθιώτιδας Η κατακόμβη του Αγίου Αθανασίου, στο κέντρο της κωμόπολης. Κατά τη διάρκεια της Τουρκοκρατίας ήταν κρυφό σχολειό. Στο βάθος της κατακόμβης υπάρχει η εκκλησία του Αγίου Αθανασίου.\nΕλάτεια Φθιώτιδας Στο Μετόχι Σφάκας υπάρχει σπήλαιο σε 300 τετραγωνικά μέτρα έκταση και στο οποίο βρισκόταν το Κρυφό Σχολειό της περιοχής.\nΆγιοι Θεόδωροι Δαφνουσίου Φθιώτιδας. Παλιά βυζαντινή εκκλησία που λειτουργούσε και ως “κρυφό σχολειό” στα χρόνια της ουρκοκρατίας.\nAγία Tριάδα Mεγάλης Kάψης Φθιώτιδας. Λειτουργούσε και ως κρυφό σχολειό.\nΆγιος Ιωάννης Αράχωβας Παρνασσού. Κέντρο συνεδρίασης των Φιλικών και κρυφό σχολειό.\nΛιβανάτες Λοκρίδας Φθιώτιδας. Στην εκκλησία των Αγίων Θεοδώρων, λειτούργησε κρυφό σχολειό την περίοδο της Τουρκοκρατίας.\nΑναπαράσταση του “Κρυφoύ σχολείου” στην Ι. Μονή Πεντέλης. Στην Ι. Μονή Πεντέλης λειτούργησε κρυφό σχολειό από το 1578, όχι βέβαια σε όλες τις εποχές κρυφά. Δεν υπήρχε άλλο σχολείο στην περιοχή.\nΙ. Μονή Φιλανθρωπινών ή Σπανού (Κρυφό σχολειό). Την ηπειρωτική παράδοση για το “Κρυφό Σχολειό” ενισχύουν και οι δυο γωνιακές κρύπτες του καθολικού της Μονής. Χαρακτηριστικό της Μονής είναι οι τοιχογραφίες του Σόλωνα, Πλάτωνα, Θουκυδίδη, Αριστοτέλη, Πλούταρχου, Απολλώνιου και Χείλωνα μπαίνοντας αριστερά στη είσοδο στον πρόναο.\nΙ. Μονή Στρατηγοπούλων (Ντίλιου), στο νησί των Ιωαννίνων. Το τοπωνύμιο “Κρυφὸ Σχολειό”, που διετηρήθηκε στο στόμα του λαού τονίζει τον απώτερο σχολικὸ βίο της Μονής όπου η διαμόρφωση στο εσωτερικὸ συνηγορεί για τη χρησιμοποίηση του χώρου για σχολικὴ εργασία.\nΔραμεσιοί Δωδώνης. Στην περιοχή των Δραμεσιών αναφέρεται ότι λειτουργούσε έως και το 1913 το καλούμενο «Κρυφό σχολειό». Πρόκειται για ένα μικρό κτήριο αποτελούμενο από δύο δωμάτια, από τα οποία το ένα λειτουργούσε ως αίθουσα διδασκαλίας και το άλλο ως γραφείο του δασκάλου.\nΙ. Μονή Προφήτη Ηλία στην Βίτσα. Παλιά ήταν ένα μεγάλο και σημαντικό μοναστήρι, που στα χρόνια της σκλαβιάς λειτούργησε ως κρυφό σχολειό.\nΙ. Μονή Παναγίας Μολυβδοσκέπαστης Κονίτσης. Στα χρόνια της τουρκοκρατίας ήταν το κρυφό σχολειό της περιοχής.\nΔήμος Ευρυμενών Ιωαννίνων. Ι. Μονή Μεταμόρφωσης του Σωτήρος. Ανεγέρθηκε το έτος 1568 και λειτουργούσε ως κρυφό σχολειό την περίοδο της Τουρκοκρατίας.\nΙ. Μονή Αγίου Γεωργίου, Βουλγαρέλι Άρτας. Η μεγάλη φήμη της οφείλεται κυρίως στη σπουδαία και ανεκτίμητη εθνική της προσφορά, καθόσον στα δύσκολα χρόνια της τουρκοκρατίας λειτουργούσε κρυφό σχολειό & απετέλεσε το εθνικό, θρησκευτικό και πνευματικό κέντρο της περιοχής.\nΚάτω Γραικικό Άρτας. Μοναστήρι “Χρυσοσπηλιώτισσας” Στις σπηλιές που βρίσκονται γύρω απ’ το μνημείο γινόταν κρυφό Σχολείο απ’ τους καλόγηρους σε όλη τη διάρκεια της Τουρκοκρατίας.\nΙ. Μονή Παναγίας Ροβέλιστας Άρτας. Ως κρυφό σχολειό λειτούργησε η Ιερατική Σχολή που είχε δημιουργηθεί στο εσωτερικό της Μονής.\nΙ. Μονή Κοιμήσεως της Θεοτόκου Σελλάδων Άρτας. Ερευνητές αναφέρουν ότι ο Σκουφάς έμαθε τα πρώτα του γράμματα στο κρυφό σχολειό της Παναγίας από τον Κωνσταντίνο Γεροστάθη, γεγονός που μαρτυρεί και την ύπαρξη του κρυφού σχολειού. Το κρυφό σχολειό υπήρχε σκαμμένο κάτω από το μοναστήρι και η είσοδος του ήταν από πηγάδι που βρίσκονταν στο κέντρο της αυλής.\nΆγιος Νικόλαος Κουκλιών στον Άνω Καλαμά Πωγωνίου. Σε μια πευκόφυτη πλαγιά βρίσκεται το μοναστήρι του Αγίου Νικολάου που σε μια υπόγεια αίθουσά του λειτουργούσε κρυφό σχολειό.\nΙερά Μονή Γηρομερίου. Κρύπτη σε απόμερο χώρο της Μονής, ειδικά κατασκευασμένη ώστε να δείχνει παλαιό ντουλάπι, η οποία κατά την παράδοση χρησίμευσε ως καταφύγιο μικρών μαθητών, την εποχή που λειτουργούσε το Κρυφό Σχολειό.\nΙ. Μονή Φιλοσόφου, Δημητσάνα. Η μονή είναι γνωστή σαν “Κρυφό Σχολειό” γιατί σύμφωνα με την παράδοση λειτουργούσε εκεί στα χρόνια της Τουρκοκρατίας κρυφό σχολείο που αργότερα εξελίχθηκε – στη Νέα Μονή – σε σημαντική ιερατική σχολή.\nΙερά Μονή Καλτεζών. Στα μαύρα χρόνια της σκλαβιάς η Μονή λειτούργησε ως κρυφό σχολείο, όπου τα παιδιά και οι μεγάλοι μάθαιναν να διαβάζουν το Ψαλτήρι και το Οκτάηχο.\nΙ. Μονή Παναγίας Ζερμπίτσης. Άνωθεν του Νάρθηκα, στον δεύτερο όροφο του Ναού, με είσοδο απ’ έξω δυτικά, υπήρχε κρυφό σχολειό\nΙ. Μονή Αγίων Αναργύρων Μονεμβασίας. Ήδη από τον 17ο αιώνα λειτουργεί συστηματικά σ᾿ αυτήν κρυφό σχολειό ως την απελευθέρωση.\nΙερός Nαός Αγίου Ιωάννη Θεολόγου Μολάων Μονεμβασίας. Η παράδοση θέλει το εξωκλήσι αυτό να αποτελεί βασικό πυρήνα για τη διατήρηση της ορθόδοξης πίστης στα δύσκολα χρόνια της Τουρκοκρατίας και φέρεται ότι λειτούργησε τότε ως κρυφό σχολειό .\nΑσωπός Μονεμβασίας, στην Αγία Τριάδα Φοινικίου σε δασώδη έκταση το θρυλούμενο “κρυφό σχολειό”.\nΣτην Παναγία την Έλωνα λειτούργησε κρυφό σχολειό\nΣτο χωριὸ Βέργοια Λακωνίας υπάρχουν δυὸ σημεία, που ο λαὸς ονομάζει “Κρυφό Σχολειό”\nΙερά Μονή Αγίων Θεοδώρων Αροανίας. Η Μονή, αναδείχτηκε σε σπουδαίο πνευματικό κέντρο και μάλιστα, κατά τα χρόνια της τούρκικης τρομοκρατίας, διέθετε Κρυφό Σχολειό, το οποίο χρησίμευε και ως μυστική εκκλησία. Την περίοδο της Επανάστασης του 1821, το Μοναστήρι ήταν καταφύγιο για τους καταδιωκόμενους, όπως ο Θ. Κολοκοτρώνης, αλλά και νοσηλευτήριο για τους τραυματίες του πολέμου.\nΡάφτη Γορτυνίας. Το ασκητήριο των Μεγίστων Ταξιαρχών, σφηνωμένο σε μία απόκρημνη πλαγιά. Ιδρύθηκε το 1697 και αποτέλεσε κρυφό σχολειό και καταφύγιο των Ραφτιωτών την περίοδο της Επανάστασης του 1821.\nΙ. Μονή Γοργοεπηκόου Γουλάς Μαντινείας. Το Μοναστήρι έπαιξε σημαντικό ρόλο κατά την Επανάσταση του 1821 όταν, ο φλογερός πατριώτης, Ηγούμενος της Μονής, Γρ. Παπαγεωργίου, το μετέτρεψε σε λίκνο της Επανάστασης λειτουργώντας κρυφό σχολειό αλλά και φούρνο για τροφοδοσία των αγωνιστών με ψωμί!\nΙερά Μονή Χρυσοπηγής Δίβρης Ηλείας. Στο βορειοδυτικό τμήμα του Μοναστηριού στα χρόνια της Τουρκοκρατίας λειτουργούσε το Κρυφό Σχολειό\nΑγιάννης Άστρος Κυνουρίας. Η εκκλησία του Αι-Γιάννη του Προδρόμου, ένα παμπάλαιο ιστορικό κτίσμα της Ορθοδοξίας. Κατά την τουρκοκρατία λειτούργησε και ως κρυφό σχολειό.\nΙερά Μονή Σεπετού Ηλείας. Στα δύσκολα χρόνια της Τουρκοκρατίας η Μονή αναδείχτηκε σε κέντρο ιστορικών αποφάσεων για τους σκλαβωμένους Έλληνες. Το κρυφό σχολειό, που λειτουργούσε ως το 1821 τροφοδότησε τον τόπο με πολλούς πατριώτες, γνωστούς και άξιους καπετάνιους της Επανάστασης.\nI. Μονή Κοιμήσεως της Θεοτόκου Μπούρα. Διαδραμάτισε σημαντικό ρόλο στον εθνικοαπελευθερωτικό αγώνα, αποτελώντας σχολείο για τα παιδιά των Ελλήνων, κέντρο μύησης Φιλικών και ανεφοδιασμού των οπλαρχηγών, καταφύγιο των κυνηγημένων.\nΣτην Παναγία Καταφυγιώτισσα Δερβενίου Κορινθίας, λειτουργούσε κρυφό σχολειό.\nΣτην Παναγία του Βράχου ή Παναγία της Φανερωμένης στον Κάτω Ταρσό Φενεού. Αναφέρεται ότι εδώ λειτουργούσε κρυφό σχολειό.\nΤοπόριστα Αρκαδίας. Η εκπαίδευση στα χρόνια της Τουρκοκρατίας στην Τοπόριστα ήταν ανύπαρκτη. Μόνο τα κρυφά σχολειά μετέδιδαν γνώσεις στους νέους που είχαν μέσα τους τη φλόγα της μάθησης. Όσοι το επιθυμούσαν ερχόντουσαν σε επαφή με τους παπάδες στα εξωκλήσια και με τους καλογήρους στα μοναστήρια, που μπορούσαν να τους προσφέρουν τις γνώσεις τους.\nΙ. Μονή Κερνίτσσς (Κοίμηση της Θεοτόκου) Αρκαδίας. Από το 1680 και μετά, στο Μοναστήρι λειτούργησε Κρυφό Σχολειό· είχε κατώτερο σχολείο, μέση και ανώτερη Σχολή. Οι “σοφοί πατέρες” της Κερνίτσας δίδασκαν στα παιδιά, όχι μόνο γραφή και ανάγνωση, αλλά και τον πόθο για την ελευθερία. Το 1710, το Κρυφό Σχολειό μεταφέρθηκε στη Βυτίνα.\nΆνω Δολοί Μάνης Μεσσηνίας. Ο μοναστηριακός Ναός του Αγίου Νικήτα, όπου λειτουργούσε κρυφό σχολείο\nΦενεός Κορινθίας: Μοναστήρι Αγίου Γεωργίου. Το μοναστήρι έπαιξε σημαντικό ρόλο στα χρόνια της Οθωμανικής κυριαρχίας καθώς στο πατάρι της εκκλησίας λειτουργούσε κρυφό σχολειό, αλλά και κατά την Επανάσταση οι πατέρες της μονής θυσίασαν όλα τα υπάρχοντα τους για τον Αγώνα.\nΤρίκαλα Κορινθίας, Μοναστήρι του Αγίου Γεωργίου. Στο κρυφό σχολειό διακρίνεται και διατηρείται ακόμα ο πίνακας και τα σκαμπό των μαθητών.\nΤολό Αργολίδας. Στα χρόνια της Τουρκοκρατίας οι κάτοικοι της περιοχής ζούσαν υπό καθεστώς τρομοκρατίας όπως μας θυμίζει και το Δασκαλείο που λειτουγούσε στο ομώνυμο νησί του κόλπου. Σε αυτό το «Κρυφό σχολείο» οι κάτοικοι προσπαθούσαν να μάθουν κρυφά στα παιδιά την γλώσσα και την ιστορία τους και να ανασυγκροτήσουν την εθνική τους συνείδηση.\nΣτη Δύμη Αχαϊας διασώζεται το σπήλαιο με το Κρυφό Σχολείο και το παλιό ναϋδριο.\nΗ Ιερά Μονή Αγίας Τριάδος Λειβαρτζίου Αχαϊας, ανηγέρθη το 1650. Επί τουρκοκρατίας παρείχε μεγάλες υπηρεσίες στο Έθνος, ως κρυφό σχολειό και με μεγάλη Βιβλιοθήκη.\nΣτη Φτέρη Αιγίου υπάρχει ο Ναός του Αγίου Νικολάου. Ο παλιός Ναός είχε ανεγερθεί σε βράχο και κατά τη διάρκεια της Τουρκοκρατίας λειτουργούσε ως κρυφό σχολειό.\nΗ Αγία Τριάδα Βουρών Αιγιαλείας είχε κρυφό σχολειό που χρησίμευε και ως μυστική εκκλησία.\nΣτεφάνιο Κορινθίας. Ιερά Μονή Αγίου Δημητρίου. Όπως ισχυρίζεται η παράδοση, υπήρξε το Κρυφό Σχολειό στα χρόνια της Τουρκοκρατίας\nΣτη Δήμαινα Επιδαύρου βρίσκεται η Ι. Μονή Παμμεγίστων Ταξιαρχών του 15ου αι. Η Μονή πρόσφερε πολλά στη περιοχή κατά την Τουρκοκρατία με το κρυφό σχολείο που λειτουργούσε σ’ αυτή.\nΆργος, Κεφαλάρι. Ο παλιός ναός είναι γνωστός ως «Παναγία η Κεφαλαριώτισσα». Την εκκλησία την χρησιμοποιούσαν ως καταφύγιο και κρυφό σχολειό τα χρόνια της σκλαβιάς.\nΑσκητήριο Άγιος Ιωάννης στα Βέρια του Πάρνωνα. Οι ντόπιοι τ’ ονομάζουν και “Κρυφό Σχολειό” Με προσοχή και σκύβοντας μπαίνεις σε έναν χώρο που μόλις χωρά έναν παπά και 6-7 παιδιά. Σα να ακούς τον παπά να νουθετεί και να διδάσκει τις μικρές ψυχές των παιδιών και «βλέπεις» να γίνονται ένα άνθρωποι και Άγιοι σε τούτον τον «πνευματικό μπαρουτόμυλο» του Μοριά.\nΜοναστήρι Τιμίου Σταυρού Δολιανά Τρικάλων. Λειτουργούσε κρυφό σχολειό.\nΠεριοχή Καρδίτσας. “Kρυφά σχολειά” λειτούργησαν στα μοναστήρια: Της Κορώνας, της Ρεντίνας, της Πέτρας Καταφυγίου, της Πελεκητής στην Καρύτσα, της Σπηλιάς στα Κουμπουριανά, Στο διάβα του χρόνου οι ιερές αυτές Μονές αποτέλεσαν προπύργια αντίστασης κατά των Τούρκων γι’ αυτό και πολλές από αυτές καταστράφηκαν.\nΙ. Μονή Πέτρας Καταφυγίου Θεσσαλίας. Ο δεύτερος όροφος του Ναού, επάνω από το Νάρθηκα διαιρείται σε δύο μέρη. Το ένα μέρος, κατά την παράδοση, λειτουργούσε ως κρυφό σχολείο, ενώ το άλλο μέρος είναι διαμορφωμένο σε παρεκκλήσιο.\nΙ. Μονή της Κρυεράς Πηγής ή Ι. Μονή Κορώνας. Η προσφορά της Κορώνας στο Έθνος και την Ορθοδοξία είναι πολύ σημαντική. Ιδιαίτερα στα χρόνια της Τουρκοκρατίας το Μοναστήρι έπαιξε σπουδαίο ρόλο στη διατήρηση της εθνικής μας ταυτότητας ως Ελλήνων και Χριστιανών Ορθοδόξων. Σε περιόδους έντονων τουρκικών πιέσεων λειτούργησε εκεί Κρυφό Σχολειό.\nΙ. Μονή Σπηλιάς Κουμπουριανών Αθαμανίας. Η Μονή της Σπηλιάς εκείνα τα χρόνια της Τουρκοκρατίας αποτελούσε ένα από τα κρυφά σχολεία της περιοχής. Εδώ προσκύνησαν και φιλοξενήθηκαν πολλοί αρματολοί και καπεταναίοι. Ο Γεώργιος Καραϊσκάκης αναπαυόταν συχνά στο Μοναστήρι της Σπηλιάς.\nΙ. Μονή Παναγίας Πελεκητής στην Καρύτσα. Η Μονή μοιάζει με φρούριο. Με μια στενή ξύλινη σκάλα, κατεβαίνουμε στο μαγεριό. Παραμέσα υπάρχει ένα απόμερο κελί, όπου κατά την τουρκοκρατία λειτουργούσε κρυφό σχολειό και από κει μια μυστική καταπακτή, η οποία ήταν η έξοδος κινδύνου.\nΣτην Ι. Μονή Αγίας Τριάδας στη Φυλακτή Καρδίτσας λειτούργησε κρυφό σχολειό.\nΝεραϊδοχώρι Ασπροποτάμου. Η πέτρινη εκκλησία της Αγίας Παρασκευής αποτελούσε το κρησφύγετο των ανταρτών στην κατοχή, ενώ επί τουρκοκρατίας στον κούφιο τρούλο της λειτουργούσε κρυφό σχολειό.\nΤο εξωκκλήσι του Αγίου Παντελεήμονα, όπως αναφέρεται σε πέτρινη εντοιχισμένη επιγραφή κτίστηκε το 1648 και ήταν σύμφωνα με την παράδοση ορθογώνιο. Κατά τη διάρκεια της Τουρκοκρατίας ήταν κρυφό σχολειό και έκαναν το δάσκαλο οι καλόγηροι που έμεναν εκεί. Ως καλόγηροι (δάσκαλοι) αναφέρονται ο Αμβρόσιος, ο Χάριτος και ο Αρέστος.\nΤσαγκαράδα Πηλίου, “Κρυφό σχολειό” της Φακίστρας.To “Κρυφό σχολειό” της Φακίστρας, ήταν δίπλα στη σπηλιά που φιλοξενεί το εκκλησάκι της Παναγίας της Μεγαλομάτας. Σύμφωνα με τον τοπικό θρύλο, ένας καλόγερος ασκήτευε στη σπηλιά της Μεγαλομάτας από το 1668, έχοντας για συντροφιά την εικόνα της Παναγίας και τα παιδιά που έρχονταν από την Τσαγκαράδα για να μάθουν γράμματα.\nΜακρυνίτσα Πηλίου. Στον περίβολο της εκκλησίας της Παναγίας βρίσκεται το συγκρότημα «Δεσποτικό» και το “κρυφό σχολειό”.\nΆγιος Λαυρέντιος Πηλίου. Λειτουργούσε κρυφό σχολειό στο καθολικό της Μονής.\nΖαγορά Πηλίου. Το “Κρυφό Σχολειό” του Ρήγα Φεραίου.\nΣκοτούσα δήμου Πολυδάμαντος Λαρίσης. Ημιυπόγεια εκκλησία αφιερωμένη στην Υπαπαντή της Παναγίας. Στην Τουρκοκρατία λειτουργούσε και ως κρυφό σχολείο.\nΟ όσιος Συμεών ο Μονοχίτων και Ανυπόδητος (+1594), γεννήθηκε στο χωριό Βαθύρεμα Αγιάς από πατέρα Ιερέα, τον παπά Ανδρέα, δάσκαλο του κρυφού σχολειού.\nΣτην Ι. Μονή Κοιμήσεως της Θεοτόκου Άνω Ξενιάς λειτουργούσε κρυφό σχολειό.\nΑγία Τριάδα Λιβαδίου Ελασσόνας. Είναι ένα από τα αρχαιότερα και πιο ονομαστά μοναστήρια της Θεσσαλίας. Έχοντας μεγάλη ιστορία και σημαντικότατη προσφορά στον τόπο, αποτέλεσε ορμητήριο των Κλεφτών και Αρματολών του Ολύμπου και ταυτόχρονα λειτουργούσε σ’ αυτό Κρυφό Σχολειό.\nΑγία Τριάδα Γιαννωτών, Τσαρίτσανη Ελασσόνας. Κατά την παράδοση στο Κρυφό Σχολειό της Αγίας Τριάδας έμαθε τα πρώτα γράμματα ο περίφημος αγωνιστής και αρματολός Νικοτσάρας.\nΙ. Μονή Αγίας Τριάδας Σπαρμού. Χτισμένο στους πρόποδες του Ολύμπου βρίσκεται το μοναστήρι της Αγίας Τριάδας γνωστό και ως «Παλαιομονάστηρο». Κατά την περίοδο της τουρκοκρατίας λειτούργησε ως κρυφό σχολειό και διατηρούσε πλούσια βιβλιοθήκη.\nΠύθιο Ολύμπου. Δίπλα στην εκκλησία της Παναγίας της Θεοτόκου σώζεται το κτίσμα που στα χρόνια της Τουρκοκρατίας ήταν το κρυφό σχολειό της περιοχής.\nΗ Ιερά Μονή Αγίου Διονυσίου του εν Ολύμπω. Στην Μονή επί τουρκοκρατίας λειτουργούσε και κρυφό σχολείο. Σχολικό εγχειρίδιο της εποχής σώζεται στο σκευοφυλάκιο της Μονής.\nΙ. Πατριαρχική Μονή Κλιμάδων Καρυάς Ολύμπου. Αποτελούσε το μοναστήρι του Ολύμπου, είχε σπουδαία βιβλιοθήκη και στο Ναίδριον της Αγίας Τριάδας λειτουργούσε το κρυφό σχολείο, όπου μάθαιναν γράμματα τα ελληνόπουλα. «Ώσπερ σελήνη λάμπει τη Οικουμένη ούτως εξέλαμψε εν τοις γράμμασι η μονή Κλιμάδων» μας πληροφορεί κάποιος πάπυρος.\nΒασιλικά Θεσσαλονίκης. Στο μοναστήρι της Αγίας Αναστασίας της Φαρμακολύτριας, μνημείο του 16ου αιώνα, κατά την Τουρκοκρατία λειτουργούσε κρυφό σχολείο.\nΣτο Ναό της Αγίας Παρασκευής στη Σιάτιστα λειτουργούσε, σε κάποια δύσκολα χρόνια της τουρκοκρατίας κρυφό σχολειό, όπως διηγείται ο γερο παπά-Νικόλας.\nΚαστοριά. Ο ιστορικός της Καστοριάς Π. Τσαμίσης διασώζει ονόματα δασκάλων της εποχής, στα μέσα του 17ου αι. καθώς και τις θέσεις των πρώτων σχολείων ‘’του νάρθηκα’’ στη Μονή Μαυριώτισσας, στο ασκηταριό της Αγίας Άννας μέσα στον Ναό του Αγ. Στεφάνου, στον Αγ. Γεώργιο Βουνού και στον Αγ. Γεώργιο Μουζεβίκη, όπου λειτουργούσε μοναστήρι. Ειδικά ο τελευταίος χώρος σώζεται σήμερα και αποτελεί ένα μικρό κτίσμα πλαγιονάρθηκα (6 Χ 7,5 μ.) διαμορφωμένο σαν σχολική αίθουσα με ένα μικρό ξύλινο πατάρι, όπου διέμενε ο δάσκαλος.\nΗ Ιερά Μονή Γενεθλίου της Θεοτόκου Παναγίας Κλεισούρας Καστοριάς. Επί Οθωμανοκρατίας στη Μονή λειτουργούσε κρυφό σχολειό. Την περίοδο του Μακεδονικού αγώνος το κρυφό σχολειό υπήρξε καταφύγιο των Μακεδονομάχων\nΠιέρια Όρη. Εκκλησία Αγίου Δημητρίου. 1ος Παλαιοχριστιανικός Ναός στην Ελλάδα και 3ος στον Κόσμο. Νότια του Ναού υπάρχει ένας θολωτός τάφος αρκετά μεγάλος σε διαστάσεις (3μ Χ 2μ Χ 3μ) όπου “λειτουργούσε” σαν κρυφό σχολειό επί τουρκοκρατίας! Διακρίνεται Η είσοδος & Το εσωτερικό του τάφου.\nΣπήλαιο Γρεβενών. Στην εκκλησία της Ιεράς Μονής Κοιμήσεως της Θεοτόκου, λειτουργούσε κρυφό σχολείο.\nΙ. Μονή Παναγίας Σπηλιώτισσας Γρεβενών. Στο μοναστήρι λειτούργησε κρυφό σχολειό (1730), σχολαρχείο,γηροκομείο και θεραπευτήριο σωματικών και ψυχικών νοσημάτων\nΤο Μοναστήρι της Μεταμορφώσεως του Σωτήρος βρίσκεται στο Δασοχώρι του Δήμου Δεσκάτης στο Νομό Γρεβενών. Χρονολογείται πριν από το 1797 και κατά την περίοδο της τουρκοκρατίας λειτούργησε ως κρυφό σχολειό.\nΣμίξη Γρεβενών. Επί Τουρκοκρατίας οι Σμιξιώτες λειτούργησαν κρυφό σχολείο στον Αγ. Αθανάσιο, όπου από την άνοιξη ως το φθινόπωρο τα Σμιξιωτόπουλα μάθαιναν γραφή και ανάγνωση από τον παπαδάσκαλο.\nΑβδέλλα Γρεβενών. Μέσα στο δάσος της Αβδέλλας βρίσκεται η εκκλησία της Αγ. Τριάδας, εκεί που κατά την παράδοση ήταν το κρυφό σχολειό.\nΙ. Μονή Αγίας Τριάδας στο Βυθό Κοζάνης. Η προσφορά του Μοναστηριού στους αγώνες και στην υπόθεση της παιδείας του έθνους υπήρξε πλούσια, γιατί σε όλη την περίοδο της μακραίωνης σκλαβιάς θέρμαινε τις ελπίδες και τα εθνικά όνειρα του Γένους. Διέθετε 50 κελιά και λειτουργούσε κρυφό σχολείο.\nΠύργοι Κοζάνης. Ο Ναός του Αγίου Δημητρίου κατά την παράδοση επί τουρκοκρατίας λειτούργησε ως το “κρυφό σχολειό” της Κατράνιτσας.\nΜονή Αγίου Ιλαρίωνα Έδεσσας, στο χωριό Πρόμαχοι. Η Μονή διέθετε 40 κελιά με 170 μοναχούς ενώ στους χώρους της λειτουργούσε και κρυφό σχολειό.\nΆγιος Δημήτριος Παρορείου Φλώρινας. Σημαντικό είναι ότι ο Ναός χρησιμοποιήθηκε και ως κρυφό σχολείο.\nΣτη μικρή νήσο Ίο, στην παραλία του λιμανιού, υπάρχει υπόλειμμα υπόγειας στοάς με το όνομα «Κρυφὸ Σχολειό». Οι χωρικοὶ ονομάζουν έτσι λείψανο τείχους, που σώζεται και δημιουργεί βαθιά κοιλότητα σαν σπήλαιο. Πολλές τοπικὲς παραδόσεις συνοδεύουν αυτό το τοπωνύμιο.\nΒαθύ Καλύμνου. Εδώ στις σπηλιές του βράχου, λίγο πάνω από την επιφάνεια της θάλασσας στο ναυδρίου του Αγ. Παντελεήμονα λειτουργούσε την περίοδο της τουρκοκρατίας το κρυφό σχολειο της Καλύμνου. Το 1780 το ίδρυσε ο Ιερομόναχος Γεράσιμος Γερασίμου, έως τότε καθηγητής της Ανωτέρας Σχολής της Σύμης. Ονομάζεται και σήμερα «Δασκαλειό».\nΚαλονή Λέσβου. Ι. Μονή Λειμώνος. Λίγα χρόνια μετά την ίδρυση της Μονής ιδρύθηκε η περίφημη Λειμωνιάδα Σχολή, το κρυφό σχολειό της εποχής όπου δίδαξαν μεγάλοι δάσκαλοι όπως ο Παχώμιος Ρουσάνος.\nΙ. Μονή Μυρσινιώτισσας. Τιμάται στο όνομα της Παναγιάς. Λειτούργησε και εδώ κρυφό σχολειό.\nΧίος. Ο Ταξιάρχης του Κοντού στο Πυργί παραδίδεται ότι λειτούργησε σαν κρυφό σχολειό.\nΚύθνος. Ι. Μονή της Παναγίας του Νίκους. Στο υπόγειο της Μονής λειτουργούσε κρυφό σχολείο.\nΣάμος, Μαραθόκαμπος. Τα μοναστήρια του Αγίου Γεωργίου Δρακαίων & της Αγίας Τριάδας, χρησιμοποιούνταν σαν «κρυφά σχολειά» στα χρόνια της δουλείας.\nΝάξος. Το φημισμένο μοναστήρι του Αγίου Ελευθερίου στο Σαγκρί λειτούργησε και σαν κρυφό σχολειό. Η εκκλησία της Αγίας Κυριακής πρέπει να χρησιμοποιούνταν σαν κρυφό σχολείο κατά τη διάρκεια της Τουρκοκρατίας.\nΆνδρος. Ιερά Μονή Αγίου Νικολάου. Η Ιερά Μονή υπήρξε παράρτημα της Φιλικής Εταιρίας των Κυκλάδων και εξαιτίας της απόκρυφης τοποθεσίας λειτουργούσε εντός της τυπογραφείο, βιβλιοδετείο και κρυφό σχολείο. Προσωπικότητες τις Ελληνικής Επανάστασης συνδέονται με την ζωή της, όπως ο μοναχός Σαμουήλ που ανατινάχτηκε στο Κούγκι εκάρη στην Ιερά Μονή. Υπάρχει μαρτυρία ότι η Αγία Φιλοθέη η Αθηναία ενισχύθηκε οικονομικά από τους Πατέρες της Ιεράς Μονής στο σημαντικό φιλανθρωπικό και ιεραποστολικό έργο της.\nΚρήτη. Κουσές Ηρακλείου. Σύμφωνα με την παράδοση στον Κουσέ λειτούργησε Κρυφό Σχολείο, με δάσκαλο κάποιον Σπάγο. Το όνομά του δόθηκε στη συνοικία Σπαγουλιανά.\nΘραψανά Κρήτης, Παναγία Πηγαδιώτισσα. Στην εκκλησία της Παναγίας της Πηγαδιώτισσας κατά την Τουρκοκρατία ζούσε κάποιος ιερομόναχος που λέγεται ότι ίδρυσε το πρώτο κρυφό σχολειό της περιοχής. Σε ένα κελί μαζεύονταν οι μαθητές και μάθαιναν στοιχειώδη γραφή και ανάγνωση από το ψαλτήρι. Επειδή δεν είχαν, όμως, τετράδιο και μολύβι, πήγαιναν στα ποτάμια που πέταγαν συνήθως ψόφια ζώα, έπαιρναν τη σπάλα και πάνω της έγραφαν με ένα χαλίκι. Τη μακάβρια αυτή εφευρετικότητα των μικρών μαθητών την εξιστορούσε στους παλιότερους ο Νιριανομιχάλης, που ήταν μαθητής την εποχή εκείνη.\nΙ. Μονή Φανερωμένης Λασιθίου Κρήτης. Κατά τη διάρκεια της Τουρκοκρατίας στη Μονή λειτούργησε το πρώτο “κρυφό σχολειό” της Κρήτης το οποίο σώζεται ως τις μέρες μας. Στο Μοναστήρι της Φανερωμένης, κάτω από το μελιχρό φως του λυχναριού, τα ελληνόπουλα μάθαιναν μαζί με τα εκκλησιαστικά γράμματα και για τον Μέγα Αλέξανδρο, τον μαρμαρωμένο βασιλιά και την αρχαία δόξα του ελληνισμού.\nΙ. Μονή Καρδαμούτσας Κρήτης. Σύμφωνα με τις μαρτυρίες\nστο μοναστήρι λειτουργούσε κρυφό σχολείο. Οι μοναχοί της Καρδαμούτσας ήσαν μορφωμένοι & η Μονή αποτελούσε την «πνευματική εστία» της περιοχής. Απόφοιτοι αυτού του κρυφού σχολειού μάθαιναν γράμματα στα παιδιά της περιοχής, έως τα τέλη του 19ου αι.\nΜαρτυρία «Μια εμπειρία, η οποία αφορά τον παππού μου. Καταγόταν από ένα μικρό ορεινό χωριό απομονωμένο αιώνες από τον υπόλοιπο κόσμο, ήταν παπάς και πέθανε σε πολύ μεγάλη ηλικία το 1952. Θα πρέπει να είχε γεννηθεί γύρω στο 1860. Ήξερε να γράφει και να διαβάζει άνετα. Φυσικά δεν είχε φοιτήσει σε κανονικό σχολείο, γιατί οι Τούρκοι επέτρεψαν μεν την ίδρυσή τους μόλις το 1858, αλλά η οργάνωση, ευρύτερη διάδοση και λειτουργία των βράδυνε αισθητά, και πραγματοποιήθηκε σταδιακά μετά το 1874. Στο χωριό του παππού ιδρύθηκε σχολείο το 1903. Όταν τον ρώτησα πού έμαθε να γράφει και να διαβάζει αι σε ποιο σχολείο εφοίτησε, μου απάντησε ότι πήγαινε στο “Κρυφό Σχολειό” της Καρδαμούτσας». Επιστολή του συγγραφέως Γιώργου Πρατσίνη στο περιοδικό «Εκπαιδευτικοί Προσανατολισμοί», Φθινόπωρο 1995.\nΙερά Μονή Αρετίου, στην οποία λειτούργησαν τα “Κρυφά Σχολειά” επί Τουρκοκρατίας και τα πρώτα “επίσημα σχολεία” μετά τη «Σύμβαση της Χαλέπας».\nΜεσελέροι Ιεράπετρας Κρήτης. Στην κάτω Πρίνα, τοποθεσία των Μεσελέρων, σώζεται το κρυφό σχολείο, δίπλα στην Βυζαντινή εκκλησία του Αγίου Γεωργίου. Διακρίνονται και σήμερα οι πέτρινες θήκες των βιβλίων.\nΣτην Ι. Σταυροπηγιακή Μονή Αγίας Τριάδος Τζαγκαρόλων Κρήτης λειτούργησε κρυφό σχολειό.\nΧαμαλεύρι Χανίων. Το κρυφό σχολειό – εκκλησία του Αγίου Γεωργίου\nI. Μονή Τοπλού ή Μονή της Παναγίας Ακρωτηριανής. Το μοναστήρι στην τουρκοκρατία ήταν καταφύγιο για τους επαναστάτες ενώ παράλληλα ήταν και “κρυφό σχολειό”. Στην Γερμανική κατοχή στη Μονή λειτουργούσε μυστικός ασύρματος.\nΙερά Μονή Κρεμαστών Λασιθίου. Η Μονή είναι αφιερωμένη στους Ταξιάρχες Μιχαήλ και Γαβριήλ, έχει προσφέρει πολλά στην τοπική κοινωνία, ιδίως τα χρόνια της Οθωμανικής Κυριαρχίας οπότε και λειτούργησε εκεί κρυφό σχολειό. Η Ιερά Μονή Κρεμαστών υπήρξε ορμητήριο των Κρητών επαναστατών.\nΙ. Moνή Διοσκουρίου Μυλοποτάμου Συχνά στη Μονή λειτουργούσε κρυφό σχολείο για τα παιδιά της περιοχής. Οι οπλαρχηγοί του Μυλοποτάμου χρησιμοποιούσαν τη Μονή ως αποθήκη πυρομαχικών και τροφίμων.\nΜαρτυρία «Στον Άγιο Ιωάννη Μυλοποτάμου έζησε κι έδρασε κατά την πρώτη 50ετία της τουρκικής κατάκτησης του νησιού (17ος αιών) ένας ανώτερος αξιωματικός των γενιτσάρων ο Χουσεΐν Μπέης, που ήλθε κι εγκαταστάθηκε εδώ από την Κωνσταντινούπολη. Ο Τούρκος αυτός άρχοντας ήταν ελληνικής καταγωγής και κρυπτοχριστιανός. Παντρεύτηκε μια Ελληνίδα σκλάβα του, την οποία εξαγόρασε αντί 100 παράδων. Ο γιος του Μουσταφά Χατζη-Χασάν Ογλού διδάχθηκε τα ελληνικά γράμματα από τους μοναχούς της Μονής Δισκουρίου Μυλοποτάμου. Δεν μπορεί, φαντάζομαι, να ισχυρισθεί κανείς ότι ένα τουρκόπουλο θα πήγαινε φανερά σ’ ένα ελεύθερο και δημόσιο ελληνικό σχολείο, για να μάθει ελληνικά γράμματα! Πώς θα το ανέχονταν οι Τούρκοι κάτι τέτοιο;» (Γιάννη Χριστάκη: Το Κρυφό Σχολειό δε θάβεται, περιοδ. Εκπαιδευτικοί Προσανατολισμοί, Φθινόπωρο 1995).\nΝεάπολη Λασιθίου Κρήτης. Σημείο χριστιανικής και ιστορικής αναφοράς αποτελεί ο χώρος που βρισκόταν η εκκλησία του Αγίου Γεωργίου, όπου λειτουργούσε οργανωμένο κρυφό σχολειό.\nΆγιος Αντώνιος στη Μακρυλιά. Στο βόρειο μέρος της Μονής υπάρχει μεγάλη σκήτη. Σ’ αυτή τη σκήτη επί Τουρκοκρατίας λειτουργούσε κρυφό σχολειό.\nΕμπρόσνερο Χανίων. Σε μια σπηλιά είναι χτισμένος ο Άγιος Αντώνιος, παλιά εκκλησία, στο υπόγειο της οποίας ήταν το κρυφό σχολειό της περιοχής κατά την Τουρκοκρατία. Στη σπηλιά που χρησιμοποιούνταν για κρυφό σχολειό υπάρχουν παλιές βυζαντινές εικόνες.\nTήνος, Ι. Μονή Κεχροβουνίου. Εδώ είναι το εκκλησάκι της Αγίας Τριάδας, όπου λειτουργούσε κάποτε το Κρυφό Σχολειό, που έκτος από την μόρφωση είχε και ως σκοπό την σίτιση σε καιρούς δύσκολους όπως της προεπαναστατικής περιόδου και της Ιταλικής κατοχής. Η Μονή είναι χτισμένη σε μορφή κάστρου με τάφρο.\nΣκιάθος. Ι. Μονή Αγίου Ιωάννη Κρυφού. Το μοναστήρι του Αγίου Ιωάννη ή Κρυφό, όπως αλλιώς είναι γνωστό. Λέγεται ΄΄Κρυφό΄΄ γιατί επί Τουρκοκρατίας λειτουργούσε στη Μονή κρυφό σχολειό.\nΙ. Μονή Οσίου Δαβίδ Ευβοίας. Στο υπόγειο εκκλησάκι των Αγίων Αναργύρων στην Ν.Α. πτέρυγα των κελιών λειτουργούσε κρυφό σχολειό.\nΜητάτα Κυθήρων. Κάτω από το Ναό του Αγίου Γεωργίου ακριβώς βρίσκεται ένα μικρό εκκλησάκι που λειτουργούσε το κρυφό σχολειό.\nΙπποκράτειο Λύκειο Κω. Στην ιστοσελίδα του σχολείου διαβάζουμε: «Ο πόθος για λευτεριά και μόρφωση έμενε άσβεστος. Ο παπάς της πόλης και του χωριού, το ψαλτήρι και το οκτωήχι υπήρξαν για πολλά χρόνια οι φορείς της γνώσης για τα σκλαβωμένα ελληνόπουλα. Ήταν η εποχή του κρυφού σχολείου στην Κω»\nΗ Αγία παρθενομάρτυς Ελένη, νεομάρτυς καταγόταν από την Σινώπη του Πόντου. Ήταν κόρη της ευσεβούς οικογένειας Μπεκιάρη. Οι γονείς της την ανέθρεψαν με φόβο Θεού. Στην ανατροφή της επέδρασε και ο θείος της, αδελφός του πατέρα της, που δίδασκε σε ελληνικό κρυφό σχολειό της Σινώπης.\nΑπό όσα παραπάνω εκθέσαμε προκύπτουν τα ακόλουθα συμπεράσματα: 1.Τα κοινά σχολειά τα κρατούσαν ανεπίσημα μοναχοί είτε στα φανερά είτε στα κρυφά, όπου οι συνθήκες δεν ήταν ευνοϊκές. Αυτά ήταν τα «Κρυφά Σχολειά» της περιόδου της δουλείας.\n3. Υπάρχουν πλούσια τοπική παράδοση και πολλές μαρτυρίες τοπωνυμικές και αρχαιολογικές για τα «Κρυφά Σχολειά». 4. Η άρνηση του «Κρυφού Σχολειού» δεν βασίζεται σε τεκμήρια, αλλά σε εικασίες.\n5. Η Εκκλησία γενικά είχε στα χέρια της την παιδεία, και την επίσημη και την ανεπίσημη. Στα μοναστήρια βρήκε καταφύγιο ο Ελληνισμός στα χρόνια της σκλαβιάς. Λόγοι σεβασμού της ιστορικής αλήθειας, αλλά και της φιλολογικής δεοντολογίας επιβάλλουν, για όλα αυτά, σε συλλογικά έργα, όπως η «Ιστορία του Ελληνικού Έθνους» να αποφεύγουν τους ατεκμηρίωτους δογματισμούς και να παραθέτουν όλες τις απόψεις.\nΤα κρυφά σχολειά, μέσα στις εκκλησιές και τα μοναστήρια διέσωζαν και συντηρούσαν το θρησκευτικό φρόνημα των Ελλήνων. Ταυτόχρονα όμως διέσωζαν και την ελληνική γλώσσα, αφού σ’ αυτήν την γλώσσα γίνονταν τα μαθήματα και τα παιδιά αυτήν μάθαιναν να διαβάζουν και να γράφουν. Έτσι οι Έλληνες μαθητές των κρυφών σχολειών μπορούσαν να διαμορφώσουν την ελληνική τους αυτοσυνειδησία, διότι αντιλαμβάνονταν πλέον ότι ανήκουν στο «γένος των Ελλήνων» ή «Γραικών». Άλλωστε, εκεί μάθαιναν ξεκάθαρα από τους δασκάλους τους ότι και «η εκκλησία μας είναι ελληνική και τογένος μας είναι ελληνικόν», όπως δίδασκε και ο Άγιος Κοσμάς ο Αιτωλός στους παντελώς αγράμματους ακροατές του. Έτσι «το κρυφό σχολειό βοήθησε στην διάσωση της ελληνικής γλώσσας και της εθνικής ταυτότητας, στη διάσωση του Έθνους του Ελληνικού».\nThis entry was posted in Εθνικές γιορτές\nBookmark this article 2012 Κρυφό Σχολειό: Μύθοι ή Αλήθεια;\n2000-2010 Εθνικές γιορτές\n2013 Αφιέρωμα στον Κων/νο Παλαιολόγο


Ντεμπουτάρει σύντομα η Τοyota Corolla σεντάν! - toyota corolla\nΗ φίρμα θα προσφέρει τη νέα Corolla σεντάν με την ίδια οικογένεια κινητήρων που θα προσφέρεται και στα hatchback και Τouring Sports.\nΛεπτομερείς πληροφορίες σχετικά με την εξωτερική σχεδίαση που θα έχει η Corolla σεντάν δεν έχουν γίνει γνωστές.\nΛιγότερο ριζοσπαστική θα είναι η σχεδίαση στο πίσω μέρος.\nH εικόνα teaser της Τοyota.\nΝτεμπουτάρει σύντομα η Τοyota Corolla σεντάν!\n5.343 Επισκέψεις στο άρθρο - Ημερομηνία δημοσίευσης: 9/11/2018\nΤην ακριβή ημερομηνία που θα κάνει ντεμπούτο η Corolla σεντάν αποκάλυψε η Toyota. Δείτε πότε θα κάνει πρεμιέρα και τι μαθαίνουμε για την εμφάνιση της.\nΈπειτα από τη νέα Toyota Corolla hatchback και Τοuring Sports, φαίνεται πως είναι καιρός να κάνει ντεμπούτο και η σεντάν έκδοση του μοντέλου. Αυτό θα γίνει σύμφωνα με ανακοίνωση της ίδιας της μάρκας στις 16 Νοεμβρίου στην Έκθεση Αυτοκινήτου που θα γίνει στο Guangzhou της Κίνας.\nΛεπτομερείς πληροφορίες σχετικά με την εξωτερική σχεδίαση που θα έχει η Corolla σεντάν δεν έχουν γίνει γνωστές, σίγουρο πρέπει να θεωρείται πάντως πως το μοντέλο θα υιοθετήσει την ίδια σχεδιαστική γλώσσα του hatchback, κυρίως στον πρόβολο, όπου η γιγάντια γρίλια χαμηλά και τα φωτιστικά σώματα σε σχήμα L θα δίνουν δυναμικά το παρών. Λιγότερο ριζοσπαστική θα είναι η σχεδίαση στο πίσω μέρος, αφού αναφορές κάνουν λόγο πως το σεντάν θα υιοθετήσει δύο πλατιά σχεδιαστικά σώματα, ελαφρώς ανανεωμένα σε σχέση με αυτά της προηγούμενης γενιάς.\nΠερνώντας στα μηχανικά σύνολα, η φίρμα θα προσφέρει τη νέα Corolla σεντάν με την ίδια οικογένεια κινητήρων που θα προσφέρεται και στα hatchback και Τouring Sports. Η πρώτη είναι αυτή του 1,2 λίτρων υπετροφοδοτούμενου βενζινοκινητήρα που αποδίδει 116 ίππους, ενώ από κει και πέρα υπάρχουν δύο υβριδικές εκδόσεις: μία με τον 1,8 λίτρων κινητήρα συνολικής ισχύος 122 ίππων που έχουμε συναντήσει και στο C-HR και η δεύτερη ολοκαίνουργια επιλογή με τον δίλιτρο κινητήρα που σε συνεργασία με το ηλεκτρικό μοτέρ θα αποδίδει 180 άλογα.\nΌπως και τα hatch και wagon «αδερφάκια» της, και η σεντάν έκδοση θα βασίζεται πάνω στην καινούρια TNGA πλατφόρμα της Τοyota.\n(Oι εικόνες έίναι ψηφιακές και αποτελούν την πρόταση Βραζιλιάνων δημοσιογράφων για το πως θα μπορούσε να μοιάζει η Corolla σεντάν).\nTags: TOYOTA COROLLA, ΣΕΝΤΑΝ, HATCH, ΝΕΑ ΜΟΝΤΕΛΑ\nΣυμφωνώ απόλυτα Nolian! Χίλιες φορές suzuki made in india!


Κρίσεις 2018: Τι θα γίνει στο ΓΕΕΘΑ με τη λήξη της θητείας Αποστολάκη\nΑρχική ΕΙΔΗΣΕΙΣ Κρίσεις 2018: Τι θα γίνει στο ΓΕΕΘΑ με τη λήξη της θητείας...\nΚρίσεις 2018: Τι θα γίνει στο ΓΕΕΘΑ με τη λήξη της θητείας Αποστολάκη. Ποιες είναι οι ενδείξεις για την ηγεσία των Γενικών Επιτελείων.\nΛίγες ημέρες έμειναν έως τις 15 Σεπτεμβρίου όπου τυπικά λήγει η θητεία του Ναυάρχου Αποστολάκη, ο οποίος παρέλαβε τα καθήκοντά του από τον στρατηγό Κωσταράκο στις 15 Σεπτεμβρίου 2015.\nΗ συζήτηση για τις κρίσεις 2018 έρχεται και πάλι στο προσκήνιο καθώς με αφορμή την περιπέτεια της υγείας που είχε ο Αρχηγός ΓΕΕΘΑ , έπαιξαν διάφορα σενάρια για επικείμενες αλλαγές.\nΗ επιστροφή του Ναυάρχου Αποστολάκη και η επανεργοποίησή του όμως στα καθήκοντά του, προμηνύει ότι δεν αναμένονται αλλαγές. Μάλιστα η ιδιαίτερης σημασίας συνάντησή του με τον Αρχηγό των Ενόπλων Δυνάμεων των ΗΠΑ, δείχνει ότι θα υπάρχει συνέχεια στο έργο του.\nΟ Αρχηγός ΓΕΕΘΑ Ναύαρχος Αποστολάκης θα ανέβει στην Διεθνή έκθεση Θεσσαλονίκης, συνοδεύοντας τον πρωθυπουργό. Άλλωστε φέτος στην ΔΕΘ οι Ένοπλες Δυνάμεις έχουν σημαντική παρουσία, μεγαλύτερη από την περυσινή χρονιά.\nΚρίσεις 2018: Τέλος στα σενάρια\nΗ εικόνα αυτή θα δώσει τέλος σε όποιες συζητήσεις γίνονται “ψιθυριστά” αναφορικά με την κατάσταση της υγείας του αλλά και όπως φαίνεται θα φέρει και την παράταση της θητείας του. Άλλωστε αυτή τη στιγμή το τελευταίο που θα επιθυμούσαν στο υπουργείο είναι αλλαγές στην ηγεσία.\nΩστόσο θα πρέπει να συνεδριάσει το ΚΥΣΕΑ για να αποφασίσει την παράταση της θητείας του Ναυάρχου Αποστολάκη.\nΤέλος δεν αναμένονται αλλαγές στα Γενικά Επιτελεία.\nΔείτε το σχετικό σχόλιο που έκανε η Ιωάννα Ηλιάδη στην εκπομπΉ Online του Σκάι στις 28 Αυγούστου 2018(το σχετικό απόσπασμα θα το δείτε μετά το 09:20)\nΠροηγούμενο άρθροΙντλίμπ: Προειδοποίηση Τραμπ στο παρά πέντε της επίθεσης\nΕπόμενο άρθροΣμύρνη – Ελληνικό Προξενείο: Εγκαίνια παρουσία Κοτζιά – Τσαβούσογλου


Γυάλινα Γιάννενα – dimart\n3 Ιουνίου 2015 dimartblog Αυτό δεν είναι τραγούδι Σχολιάστε\nΑυτό δεν είναι τραγούδι # 342\nΠήγαινε το δρόμο δρόμο» […]\nΘα μπορούσα να γράφω σελίδες για τους στίχους αυτού του ποιήματος του Μιχάλη Γκανά, που πρωτοδιάβασα το 1991, σε σκοτεινές εποχές της ζωής μου, αμέσως μετά το θάνατο του αδελφού μου. Θα ‘γραφα για την ταραχή και τη λύτρωση μαζί που ‘φερναν μέσα μου αυτά τα λόγια – και συνεχίζουν να φέρνουν, σαν σ’ ένα ατέλειωτο οδοιπορικό.\nΠολύ αργότερα άκουσα αυτή την αφήγηση από τον Χάρη Κατσιμίχα. Και μου άρεσε. Και γνώρισα έτσι κι αυτό το υπέροχο δημοτικό τραγούδι («Πήγαινα το δρόμο δρόμο») που ακούγεται από κάτω.\n«Ξημερώματα, μπήκε στα Γιάννενα.\nΣτο πρώτο χάνι έφαγε και κοιμήθηκε τρία μερόνυχτα.\nΞύπνησε απ’ το χιόνι που έπεφτε μαλακά.\nόπως τα ‘φερνε ο άνεμος» […]\nΔεν είναι μόνο η νοσταλγία για έναν κόσμο χιονισμένο που γνώρισα παιδί – για ένα άσπρο καθαρό, ήσυχο, απαλό, «λευκή σινδών» της (Παπαδιαμάντειας) λύτρωσης και της λησμονιάς…\nόλη νύχτα στα Γιάννενα χιόνιζε» […]\nΟύτε είναι μονάχα που με συγκλονίζει η ιστορία αυτού του ήρωα που κάνει «…δεν ξέρω, πόσα λασπωμένα χιλιόμετρα» για να μπει στα Γιάννενα, έτσι χωρίς σκοπό, να μείνει κλεισμένος στο χάνι 3 μέρες να ακούει τα κλαρίνα, να «…ακούει το χιόνι να πέφτει»…\n«Ξημερώματα, πλήρωσε ότι χρωστούσε και γύριζε στο χωριό του […]\nΑχ, και τι χιόνι σήκωσαν\nκανένας δεν το ‘μαθε\nΔεν είναι ούτε καν η σπαρακτική καρτερία του ανθρώπου που απομακρύνεται – μαύρη κουκίδα στο άσπρο – παίρνοντας μαζί τον βουβό του καημό…\nΕίναι που ακούω δυνατά μέσα στ’ αυτιά μου το βήμα του μέσα στη λάσπη – κι ο ήχος βαρύς, τόσο βαρύς, εκκωφαντικός σα να προσπαθεί να σκεπάσει την πεντακάθαρη φωνή της γυναίκας που ήταν «…σαν αλύχτημα, και σαν να την έσφαζαν», καθώς έκανε έρωτα κάπου δίπλα.\nΑκούω το δυνατό και στέρεο πάτημα στη γη και σα να βλέπω, κάτω από τη μαύρη κάπα, διάφανη τη ρωγμή στο μέρος της καρδιάς που άνοιξε κείνη η φωνή. Κι από μέσα, να ξεπροβάλλουν ένα-ένα τα πρόσωπα του πατέρα μου και των φίλων του, που μαζεύονταν στο μαγαζί, στο ποδηλατάδικο των Τρικάλων, τις μέρες του χιονιού. Άνθρωποι με μουστάκια και βαριές φωνές που μου φαίνονταν αυστηροί – δεν καταλάβαινα τα αστεία που μου έκαναν ούτε τα βροντερά τους γέλια όταν με πείραζαν καλοκάγαθα. Μου πήρε χρόνια για να καταλάβω πόσο ευάλωτοι ήταν.\nΒάζω το χέρι και αγγίζω απαλά τη χαραγματιά του άντρα που χάνεται στο λευκό. Χαϊδεύω ανεπαίσθητα τα αγροίκα πρόσωπα.\nΣτίχοι: Μιχάλης Γκανάς από την ποιητική συλλογή «Γυάλινα Γιάννενα», 1989.\nΑφήγηση: Χάρης Κατσιμίχας, 2001.\nΔημοτικό τραγούδι: «Πήγαινα το δρόμο, δρόμο», από το συγκρότημα του Σέα Γκίκα.\nΒασίλης ΛουλέςΓυάλινα ΓιάννεναΜιχάλης ΓκανάςΜουσικήΧάρης Κατσιμίχας\nPrevious Post: Νορβηγία: νόμιμη η βλασφημία\nNext Post: Ένα απέραντο, φθηνό beach party


Πέμπτη, 7 Φεβρουαρίου 2019, ώρα 20.30\nΙωάννινα: Βιβλιοπωλείο Το Μικρό Δέντρο\n(Ν. Παπαδοπούλου 10)\nΕλένη Φυσέκη & Κατερίνα Σαμψώνα\nΗ Κατερίνα Σαμψώνα και η Ελένη Φυσέκη, με αφορμή την παράλληλη έκδοση των βιβλίων τους «Δευτέρες Ζωές» και «Το Φόρεμα στο Υπόγειο» από τις εκδόσεις «Πικραμένος», δίνουν ραντεβού με τους αναγνώστες τους ξεκινώντας από τα Γιάννενα και τη Θεσσαλονίκη, στις 7 και 8 Φεβρουαρίου 2019 αντίστοιχα.\nΣε μία ενιαία παρουσίαση συνομιλούν για τα λογοτεχνικά είδη που υπηρετούν. Η Ελένη Φυσέκη μιλάει για την Κατερίνα Σαμψώνα και η Κατερίνα Σαμψώνα για την Ελένη Φυσέκη.\nΒιβλιοπωλείο Το Μικρό Δέντρο\nΝ. Παπαδοπούλου 10\n(έναντι Καμπέρειου Θεάτρου)\nΛίγα λόγια για τις συγγραφείς και το έργο τους\nΗ Ελένη Φυσέκη είναι ηχολήπτρια και ντράμερ στη μπλουζ μπάντα των Lazytrains. Έχοντας μεγάλη εμπειρία από τις σύγχρονες καλλιτεχνικές τάσεις, από μουσικές σκηνές και θέατρα, στην Αθήνα και την επαρχία, ξεδιπλώνει τα τελευταία χρόνια το συγγραφικό της ταλέντο ως συγγραφέας αστυνομικών μυθιστορημάτων. Το 2017 κυκλοφόρησε από τις Εκδόσεις «Πικραμένος» «Το Φάλτσο Μικρόφωνο: Μια αφήγηση για φίλους, φίρμες, φήμες κι έναν φόνο», ενταγμένο στην εκδοτική σειρά «Φονικά Βιβλία», το οποίο αγαπήθηκε γρήγορα από τους αναγνώστες, χάρη στην σπιρτάδα της γραφής της, την ιδιαίτερη ηθογράφηση των ηρώων αλλά και την αξιοποίηση των συμβάσεων του γραμματειακού είδους με ανατρεπτικό τρόπο. «Το Φόρεμα στο Υπόγειο» είναι το δεύτερο αστυνομικό μυθιστόρημα της Φυσέκη. Μόλις κυκλοφόρησε και υπόσχεται πολλά.\nΑπό το οπισθόφυλλο: «Πόσο εύκολο είναι να πέσεις από ένα μπαλκόνι κατά λάθος; Ακόμη κι όταν όλοι γύρω της επέμεναν πως ο θάνατος του άντρα της ήταν απλώς μια άτυχη στιγμή, η Όλγα δεν τους έδωσε σημασία. Εκείνη γνώριζε πως ο Γιώργος δε θα μπορούσε ποτέ να είναι τόσο απρόσεχτος. Η αναζήτηση της αλήθειας θα γίνει η κυρίαρχη εμμονή στη ζωή της. Ακόμη κι όταν η ερεύνα θα της αποκαλύψει τη σκοτεινή πλευρά των ΜΜΕ και του θεάματος, όπου τίποτα δεν είναι όπως φαίνεται, ακόμη κι όταν έρθει αντιμέτωπη με τον εαυτό της και τα θέλω της, η Όλγα δε θα λυγίσει. Θα συνεχίσει να αναζητά τις απαντήσεις. Όσο κι αν της κοστίσουν…»\nΗ Κατερίνα Σαμψώνα ζει και εργάζεται στην Πάτρα. Παρακολουθώντας τον παλμό των λογοτεχνικών πραγμάτων διατηρεί χρόνια το δικό της μπλογκ βιβλιοπαρουσιάσεων (sokari-sokari.blogspot.com). Το «Δεύτερες Ζωές» (Εκδόσεις «Πικραμένος», 2018) είναι το πρώτο της βιβλίο που κυκλοφορεί.\nΠεριηγούμενη απροκατάληπτα σε μία εποχή που ο ρόλος της γυναίκας είναι περιορισμένος, η συγγραφέας παρακολουθεί τις ζωές δύο γυναικών που ξεχωρίζουν, της Μαριώς και της Ειρήνης, στην ελληνική περιφέρεια των αρχών του 20ού αιώνα. Η μία υποτάσσεται στις κοινωνικές επιταγές και την επιθυμία του πατέρα της, η άλλη πιο ανυπάκουη δοκιμάζει τις ελπίδες και τα σχέδιά της μεταξύ Κεφαλονιάς, Κέρκυρας και Θεσσαλονίκης. Μέσα από τις συνεχείς μεταβολές των ζωών τους προκύπτει ένα δυνατό μυθιστόρημα για τη δύναμη της ανθρώπινης ψυχής σ’ ένα ταξίδι που ανατρέπει ζωές, ξεπερνώντας Κύκλωπες και Συμπληγάδες για να αποδείξει περίτρανα πως κάθε τέλος σηματοδοτεί μια καινούρια αρχή.


Η μέρα του Quentin | Onsports.gr\nhome ΣπορUS SportsΗ μέρα του Quentin Κοινοποιήστε\nΗ μέρα του Quentin\tΣυντάκτης: Γιάννης Ασκούνης\nΔημοσίευση: Τρίτη, 10 Μαίου 2011 06.45\nΟι Chicago White Sox συνέτριψαν με 8-0 τους Los Angeles Angels με τον Carlos Quentin να προσφέρει πέντε RBI.\tΟι Gordon Beckham και Alexei Ramirez σημείωσαν home run για τους φιλοξενούμενους, αλλά ο Quentin «ζωγράφισε». Ο right fielder είχε δύο double ενός run στο τρίτο και στο πέμπτο inning, ενώ πέτυχε τριπλό home run στο έβδομο. Γίνεται αντιληπτό πως ο αρχικός pitcher των «αγγέλων», Ervin Santana, πέρασε δύσκολες στιγμές κόντρα στους παραπάνω αθλητές. Αυτή ήταν η τρίτη διαδοχική επιτυχία των «άσπρων καλτσών», οι οποίοι «ανέβηκαν» 14-22. Από την άλλη, οι πρωτοπόροι του δυτικού γκρουπ υποχώρησαν στο 20-16.\tΚατηγορία: US Sports


Εκτός από το φυτοπλαγκτόν που καλύπτει μέρος του παραλιακού μετώπου, οι Θεσσαλονικείς αλλά και οι τουρίστες βλέπουν σκουπίδια πεταμένα μέσα στο νέρο, στη παραλία της Θεσσαλονίκης.\nΣτις παρακάτω φωτογραφίες περιήλθαν στην κατοχή του seleo.gr η εικόνα που επικρατεί είναι αποκρουστική, με πλαστικά, ξύλα, χαρτιά και άλλα σκουπίδια να έχουν γίνει ένα με το φυτοπλαγκτον.\nΤα σκουπίδια κάθε χρόνο αυτή την περίοδο ειναι ενα γνωστό φαινόμενο και δεν έχουν να κάνουν με τον βιολογικό καθαρισμό. Εχουν να κάνουν με 2 παράγοντες που προσωπικά έχω παρατηρήσει τα 39 τελευταία χρόνια που ζω την θάλασσσα του Θερμαΐκού πιστεψτε με (προπονούμε στον θερμαϊκό από το 1979) πραγματικά από μέσα. Α) Οι μπόρες (μπουρίνια) τα όποία είναι ενα τοπικό καιρικό φαινόμενο και όχι μόνο από τον Απρίλιο -Μάιο μεχρι τα τελη Ιουνίου περίπου. Τα σκουπίδια αυξήθηκαν (πλαστικα,κορμοί, κλαδιά, ποντικια και διάφορα άλλα ζωντανά,) λόγω της τελευταίου "κατακλυσμού" που έγινε την προηγούμενη εβδομάδα.Αυτό συμβαίνει κάθε φορά που υπάρχει κάποια μεγάλη νεροποντή η μπόρα.. Όταν οι δρόμοι γίνοντε ποτάμια μοιραία ότι σκουπίδι βρεθεί στο διάβα του νερού θα καταλλήξει στην θάλασσα. Ο βιολογικός καθαρισμός δεν έχει να κάνει με αυτό. Η συντήρηση του δικτύου ομβρίων υδάτων έχει όμως. Β)Ο αέρας που σκορπά αυτά τα σκουπίδια που αφήνουμε έξω από τους κάδους..Επίσης. Σε τετοιους κατακλισμούς τα γύρω ποτάμια (κάποια έχουν μετατραπεί σε χωματερές δυστυχώς,,) κατεβαζουν στον κόλπο ότι μπορεί να διανοειθεί κανεις, τα οποία πράγματα με την βοήθεια των θαλάσσιων ρευμάτων (ναι ο Θερμαικός έχει και από αυτά) καταλλήγουν μέσα στον κόλπο.. Ο βιολογικός έκανε δουλειά και οι αποδείξεις απτες. Είδη ψαριών που ειχαν χρόνια να εμφανιστούν εμφανίστηκαν ξανά. Ειναι η δευτερη χρονιά που βλέπω προσωπικά θαλάσσιες χελώνες στον κόλπο όπως και μια νεκρή η οποία πέθανε απο ασφιξία παρακαλώ (πλαστική σακούλα).. τα τελευταία χρόνια δε έχω δει τα πάντα στον κόλπο.. Γι αυτό λοιπόν αν επιτέλους δεν σταματήσουμε να πετάμε ότι να ναι όπου να ναι δεν πρόκειτε να γινει τίποτε. Τα ποτάμια δεν ειναι χωματερές.. Τα ρέματα το ίδιο.. Οφείλουμε αν θελουμε να μη βλέπουμε αυτό το θέαμα να βάλουμε ΟΠΩΣΔΗΠΟΤΕ την ανακύκλωση στη ζωή μας. Να εξαφανισουμε πλαστικές σακούλες και συσκευασίες και να ανακυκλώνουμε τα πάντα.. Ότι βλέπετε στη θάλασσα είμαστε εμεις και η συμπεριφορά μας στην στεριά Και καταλλήγω. Την έκθεση βιβλίου στην θεσσαλονικη την παίρνει και την σηκώνει κάποιο μπουρίνι κάθε χρόνο....τα τελευταία 48 χρόνια που ζω...τι δεν καταλαβαίνουμε άραγε?? Υ.Γ Με το παρόν δεν βγάζω απ το κάδρο των ευθυνών τους υπευθυνους της πόλης μας ίσα ίσα... Εχούν και αυτοί μεγάλο μερίδιο ευθύνης. Πιστευω όμως προσωπικά ότι η πόλη μας,θα ήταν πολύ καλύτερη αν δεν περιμέναμε από τους άλλους να κάνουν αυτό που μπορεί να κανει ο καθένας μας προσωπικά. Σας ευχαριστώ για την φιλοξενία.\nΣιγά να μην κάτσουμε να σκάσουμε για το τι συμβαίνει στον Θερμαϊκο. Όσοι μένουν εκεί μπροστά, ας πάνε να τον καθαρίσουν. Όχι μόνο να πουλάνε μαγκιά λέγοντας "Έχω διαμέρισμα πρώτο στην θάλασσα".\nΟ Πλαγκτόν θελει την συνταγή για τα καβουροπατι μονο για τον εαυτο του αλλα κατα βαθος είναι καλο παιδί\nαυτοι δε λενε\nχαβουζα την Αθηνα;χαχαχα αντε για βουτια τωρα!\nΤους ΑΞΙΖΕΙ των ΝεοΕλλήνων η ΤΕΛΕΥΤΑΙΑ ΘΕΣΗ στον ΚΟΣΜΟ!__Είναι ΑΠΕΙΘΑΡΧΟΙ οι ΝεοΈλληνες. Δεν ΥΠΑΚΟΥΟΥΝ οικειοθελώς στις διατάξεις της Κυβερνήσεως τους. Κάνουν ΚΑΙ Σκουπίδια στον Θερμαϊκό και στις θάλασσες. Κρατάνε ΧΑΛΑΣΜΕΝΑ ΣΚΟΠΙΜΑ τα ακτινολογικά μηχανήματα στα Νοσοκομεία. Κάνουν ΑΙΣΧΡΟΚΕΡΔΕΙΑ στην Μύκονο και άλλοι εξ αυτών (συνήθως οι ΦΑΣΙΣΤΕΣ) την επικροτούν (δηλ. την σταθερή ΜΗ ΤΗΡΗΣΗ των Νόμων), κοιτάνε να ΤΡΥΠΩΣΟΥΝ ΤΖΑΜΠΑ στα Μετρό και κάνουν και πολλά ακόμη ΕΠΙΛΗΨΙΜΑ, γιά τα οποία πράγματι το μόνο που τους αξίζει είναι να τους...ΛΥΠΑΣΑΙ!..__(Την ΑΛΗΘΕΙΑ λέω! Πονάει;).\nΒόλτα μες την βρώμα\nΗ αστική ανάπτυξη που πουλήθηκε ομαδικά αντιπαροχικά σαν πρόοδο!! Κλείσανε και τον ορίζοντα της πόλης και τον αερισμό της απ την θάλασσα με τα 7όροφα μπροστά. Ο Εμπράρ είχε άλλα σχέδια και προπτική. Το ίδιο έγινε παντού. Ο ΟΑΣΑτο 1961 είχε προειδοποιήσει. Οι σύγχρονοι μάγκες της ανάπτυξης της αντιπαροχής χρόνια λένε κάθε φορά ότι ότι άλλο λέγεται είναι παρωχημένο. Τα ίδια λέγανε το 1961 όμως που δεν ήταν παρωχημένα τα όσα το 1961 έλεγε ο ΟΑΣΑ και ο Αμερικανός επιτετραμένος. Χρόνια κοροιδεύουν τον κόσμο και ο κόσμος αυτοκοροιδεύεται. Κάντε βόλτα τώρα μες τα σκουπίδια και την βρώμα.\nΚαι να σκεφτεις ότι δόθηκαν κάμποσα εκατομμύρια για βιολογικό καθαρισμό του Θερμαικου. Και τι έγινε; απλά φαγώθηκαν από ημετέρους και υμετέρους, διαχρονικά\nΤα ...ΣΚΟΥΠΙΔΙΑ μέσα στην Θάλασσα, δείγμα και ΑΠΟΔΕΙΞΙΣ έμπρακτη και αδιάψευστη του ...Νεο-Ελληνικού ..."ΠΟΛΙΤΙΣΜΟΥ"!______'Α! Ρε Ιαπωνία! 1000 χρόνια ΜΠΡΟΣΤΑ από μας ΕΙΣΑΙ!..\nΛουστείτε τον νεοέλληνες


oxy-moron: ΜΙΑ ΝΥΧΤΑ ΣΤΟΝ ΑΙΓΑΛΕΩ (ΜΠΟΣΤ)\nΜΙΑ ΝΥΧΤΑ ΣΤΟΝ ΑΙΓΑΛΕΩ (ΜΠΟΣΤ)\n« ΝΑ : ΑΥΤό ΤΟ ΚΕίΜΕΝΟ Ν' ΑΝέΒΑΖΕΣ ΣΤΟ BLOG ΣΟΥ ΕΚ ΜέΡΟΥΣ ΜΟΥ, ΦώΤΗ ...», μου έγραψε ο ποιητής Σωτήρης Κακίσης. Μαζί με το κείμενο μου έστειλε μια φωτογραφία και μία γελοιογραφία του Μποστ, τις οποίες αναδημοσιεύω επίσης, ευχαριστώντας τον θερμά - εκτός των άλλων - και για την τιμή! Είναι η πρώτη φορά που αναδημοσιεύω ολόκληρο ένα ξένο κείμενο (το οποίο, φυσικά, μπορείτε να το βρείτε και αλλού στο διαδίκτυο). Ο ποιητής χαρακτήρισε το κείμενο οξύμωρο. Μην τα λέω όμως εγώ... Απολαύσ'τε το! Ιδού:\nΑναρτήθηκε από Φώτης στις 1:49 μ.μ.\nΕτικέτες ΛΟΓΟΤΕΧΝΙΑ, ΜΠΟΣΤ\nΑνώνυμος 15 Μαρτίου 2010 - 6:10 μ.μ.\nΑΕΙΘΑΛΗΣ ΜΠΟΣΤ ΚΑΙ ΕΛΛΗΝΙΚΗ ΠΡΑΓΜΑΤΙΚΟΤΗΤΑ: "ΙΑΣΟΝΑ , ΛΕΩ ΝΑ ΣΦΑΚΣΟ ΤΑ ΠΑΙΔΕΙΑ........"\nGorillas 22 Μαρτίου 2010 - 5:03 μ.μ.\nΦώτη, μπήκα, άνοιξα, διάβασα, το 'κλεισα, βγαίνω, μπαίνω και πάω να κοιμηθώ.


Γιατί υπάρχει αυτή η χώρα; | Η ΚΑΘΗΜΕΡΙΝΗ\nΜε αυτό δεν προσπαθώ να σας πω ότι οι φτωχοποιημένοι, απελπισμένοι Έλληνες σήμερα περιμένουν κάποιον να τους μιλήσει για ιπτάμενα αυτοκίνητα για να ελπίσουν πάλι. Υπάρχουν άμεσα, συγκεκριμένα προβλήματα, η φορολογία είναι στα ουράνια, 1,5 εκατομμύριο Έλληνες ζουν σε συνθήκες ακραίας φτώχειας, η χώρα γερνάει, μικραίνει, πεθαίνει. Χρειάζεται άμεσα αλλαγή του παραγωγικού της μοντέλου, άμεσα να σπάσουν όλες οι αγκυλώσεις που εμποδίζουν τις επενδύσεις, την ανάπτυξη, τη δημιουργία καλών θέσεων εργασίας. Αυτά όμως δεν είναι όραμα για το μέλλον. Είναι αυτονόητες λύσεις σε πολύ γνωστά προβλήματα, λύσεις που σε άλλες χώρες έχουν εφαρμοστεί πριν από δεκαετίες ή και αιώνες, κι εμείς απλά δεν εφαρμόζουμε επειδή θα ενοχληθούν συμφέροντα συγκεκριμένων μπλοκ ψηφοφόρων. Είναι απαραίτητο κάποια στιγμή να εφαρμοστούν και εδώ. Οπωσδήποτε. Αλλά αυτό δεν είναι όραμα. Αυτές οι λύσεις είναι το μόνο πράγμα που μπορεί να αντιμετωπίσει το οικονομικό πρόβλημα αυτής της χώρας, αλλά δεν μπορούν να απαντήσουν στο ερώτημα "Τι είναι αυτή η χώρα".\nΓιατί, πείτε μου, έχω αυτή την απορία. Τι είναι αυτή η χώρα; Πού πάει; Ποιος είναι ο σκοπός της; Να φυτοζωεί; Να σέρνεται μέσα στη μιζέρια και στην κλάψα, από χρεοκοπία σε χρεοκοπία; Τι θέλει να πετύχει αυτό το γεωπολιτικό μόρφωμα ως σύνολο; Τι θέλει να προσφέρει σ' αυτό τον πλανήτη; Γιατί υπάρχει;


Ήταν κάποτε παιδιά-Ο Γέρων Χατζηγιώργης | Απόψεις για τη Μονή Βατοπαιδίου (και όχι μόνο)\n…… Γαβριήλ, παιδί μου, πήγαινε στην εκκλησία και παρακάλεσε την Παναγία να σε βοηθήσει να μάθεις γράμματα. Και μη στεναχωριέσαι, γιαβρίμ. Εσύ είσαι τόσο καλό παιδί, έξυπνο, πρόθυμο, εργατικό. Όλες ετούτες τις χάρες ο Θεός σου τις έδωσε. Παρακάλεσε τώρα να σε κάμει να μάθεις και γράμματα που τόσο λαχταράς.\nΟ Γαβριήλ κούνησε το κεφάλι του μέσα στην αγκαλιά της και δίχως να μιλήσει πήγε και κλείστηκε στην κάμαρα του.\nΣτις τρεις επόμενες μέρες ο Γαβριήλ βγήκε για πολύ λίγο απ’ το δωμάτιο του. Νήστεψε αυστηρά τούτες τις μέρες κι έκανε συνεχώς μετάνοιες. Σαν το ’χε αποφασίσει να πάει στην Παναγιά, τη χάρη ετούτη τη μεγάλη να της ζητήσει, πίστευε πως έπρεπε κάτι να κάνει κι αυτός, μια μικρή θυσία, έναν κόπο, να χύσει έναν κόμπο ιδρώτα. Ντροπή θα ήταν να πάει μ’ άδεια χέρια στην Παναγιά, μονάχα για να γυρέψει.\nΣαν νύχτωσε για τα καλά η τρίτη μέρα, ο Γαβριήλ βγήκε από το σπίτι, για να πάει στην εκκλησιά. Διάλεξε αυτή την ώρα να πάει να προσευχηθεί, για να μην τον δει κανείς, για να μη δει κανέναν.\nΜόλις έφτασε έξω από το ναό. βρήκε, όπως ήταν φυσικό, την πόρτα του σφαλιστή, μα ετούτο καθόλου δεν τον ένοιαζε. Γονάτισε μπρος της και με ευλάβεια και δάκρυα που χύνονταν απ’ τα μάτια του ποτάμι προσκύνησε.\n– Δώσε μου, Βασίλισσα του Ουρανού, να μάθω γράμματα, παρακάλεσε ψιθυριστά με όλη του την καρδιά. Και πήγε να ψελλίσει για δεύτερη φορά τούτα τα λόγια, μα δεν πρόλαβε, γιατί είδε ν’ ανοίγει μπρος του η πόρτα της εκκλησιάς. Σάστισε ο Γαβριήλ κι αργά σηκώθηκε από καταγής, έχοντας καρφωμένα τα μάτια του σ’ εκείνη τη σκιά που ερχότανε απ’ το βάθος του ναού προς το μέρος του. Θαμπά ξεχώρισε στην αρχή μια μοναχή μα, όταν ήρθε κοντά κι άπλωσε το χέρι της να πιάσει το δικό του, γνώρισε την Παναγιά του τέμπλου να του χαμογελάει.\nΔίχως να φοβηθεί σταλιά ο Γαβριήλ, και νιώθοντας τη ζεστασιά της παλάμης της στο χέρι του, την ακολούθησε μέσα στην εκκλησιά.\nΉρθανε οι δυο τους και στάθηκαν μπρος στη μεγάλη εικόνα του Χριστού στο τέμπλο.\n– Γιε μου, δώσε στο μικρό Γαβριήλ να μάθει γράμματα, είπε η Παναγιά, κοιτάζοντας την εικόνα, και ύστερα γύρισε, ευλόγησε το παιδί με το χέρι Της κι έσκυψε και το φίλησε στο κεφάλι..\n– Τώρα έμαθες γράμματα, του είπε χαμογελώντας.\nΜε τούτα τα λόγια έφυγε από δίπλα του και μπήκε στη βόρεια πύλη του Ιερού.\nΟ Γαβριήλ στάθηκε να την καρτεράει ακούνητος στην ίδια θέση που τον άφησε. Πόση ώρα πέρασε δεν κατάλαβε μα, όταν είδε πως αργούσε να φανεί, πήγε δειλά να Την ψάξει. Η Παναγιά όμως ήτανε άφαντη. Γύρισε όλη την εκκλησιά γυρεύοντας Την, μα πουθενά δεν την είδε,\nΑπ’ τα παράθυρα τα στενά της εκκλησιάς άρχισε να μπαίνει δειλά το πρώτο φως της μέρας. Μαζί του κατέφθασε κι ο νεωκόρος, ο γερο-Προκόπης, για ν’ ανοίξει το ναό και να σημάνει την καμπάνα.\nΒλέπει τότε έκπληκτος ορθάνοιχτες τις πόρτες και το παιδί μονάχο του να γυροφέρνει μέσα.\n– Πώς βρέθηκες εδώ του είπε. Ποιος σ’ άνοιξε τις πόρτες; Μα καλά. εσύ δεν είσαι ο Γαβριήλ του Ιορδάνη που ψάχναμε να βρούμε;\n– Ναι, εγώ είμαι, είπε το παιδί.\n– Και, πώς μπήκες μέσα στην εκκλησιά;\n– Η Παναγιά ήρθε και μ’ άνοιξε, του είπε ο Γαβριήλ.\n– Η Παναγιά; ψέλλισε έκπληκτος εκείνος.\n– Η Παναγιά που στέκει εκεί, στο τέμπλο.\n– Μα πώς γίνηκε αυτό; είπε ο γέροντας χαμένος. Και δε σου είπε τίποτε; Δεν της είπες τίποτε; Ρώτησε, πιστεύοντας απ’ την αρχή ως το τέλος τα λόγια του παιδιού.\n– Της είπα να με βοηθήσει να μάθω γράμματα που δεν μπορώ τέσσερα χρόνια τώρα στο σχολειό μήτε τ’ όνομά μου να διαβάσω.\n– Κι εκείνη; ρώτησε γεμάτος αγωνία ο νεωκόρος.\n– Μου είπε πως τώρα έμαθα γράμματα, απάντησε με σιγουριά το παιδί.\nΟ γερο-Προκόπης σκούπισε σαστισμένος με την άκρη του μανικιού το ιδρωμένο του μέτωπο κι αφού στάθηκε για λίγα δευτερόλεπτα συλλογισμένος όρμησε στο αναλόγιο του δεξιού ψάλτη κι αρπάζοντας ένα βιβλίο γύρισε τρέχοντας πίσω στο παιδί και του το ’βαλε στα χέρια.\n– Διάβασε, το πρόσταξε. Διάβασε να ιδώ αν μπορείς να διαβάζεις.\nΤο παιδί άνοιξε θαρρετά το βιβλίο κι άρχισε αργά στην αρχή, σχεδόν μουρμουριστά, να διαβάζει….\n– «Ρητορεύουσα, ου σθένει γλώσσα. Δέσποινα, υμνολογήσαί σε υπέρ γαρ τα Σεραφείμ, υψώθης κυήσασα, τον Βασιλέα Χριστόν ον ικέτευε, πάσης νυν βλάβης ρύσασθαι, τους πιστώς σε προσκυνούντας.»\nΟ Γαβριήλ σήκωσε αργά τα μάτια από το βιβλίο και χαμογέλασε σαν να μην πίστευε ετούτο που γίνηκε. Ο γερο-Προκόπης όμως χίμηξε αλαφιασμένος και του άρπαξε το βιβλίο από τα χέρια, κι αφού πρώτα το έκλεισε με δύναμη, το άνοιξε πάλι, ορίζοντας εκείνος ετούτη τη φορά που το παιδί θα του διαβάσει.\n– Διάβασε, το πρόσταξε τρέμοντας.\n– «Του Γαβριήλ φθεγξαμένου σοι, Παρθένε, το χαίρε….»\nΟ νεωκόρος άρχισε να κάνει το σταυρό του. Έκλαιγε και γελούσε μαζί κι όταν τελείωσε το παιδί τούτο που διάβαζε έτρεξε σαν τρελός έξω από την εκκλησιά, έπιασε το σκοινί της καμπάνας και άρχισε να τη χτυπά χαρμόσυνα, πότε πετώντας στον αέρα. πότε πατώντας στη γη, και δε σταμάτησε σταλιά, μέχρι που μαζεύτηκε όλη η Κερμίρα στης εκκλησιάς τα σκαλοπάτια…\n(Άννα Ιακώβου, «Ήταν κάποτε παιδιά, Ο Γέρων Χατζηγιώργης ο Αθωνίτης». Άθως-παιδικά. Εκδ. Σταμούλη 2007)\n« Από την ασχήμια της αμαρτίας στην ομορφιά του Θεού\nΠως αισθάνονται οι έφηβοι για τον εαυτό τους »


Στις 15 Μαΐου ο τελικός - Onsports.gr\nOnsports Team\t30 Μαρτίου 2011, 11:52\nΤην Κυριακή 15 Μαΐου θα διεξαχθεί ο τελικός του Κυπέλλου Ελλάδας, όπως αποφασίστηκε στη χθεσινή (29/03) σύσκεψη ανάμεσα στις ενδιαφερόμενες πλευρές.\nΤο «παρών» έδωσαν αξιωματούχοι της Ελληνικής Ομοσπονδίας Καλαθοσφαίρισης, οι εκπρόσωποι του Παναθηναϊκού και του Ολυμπιακού και η Αστυνομία και άπαντες συμφώνησαν στη συγκεκριμένη ημερομηνία. Συζητήθηκε επίσης η πρόταση της ΕΟΚ και των δύο «αιωνίων», η αναμέτρηση να γίνει με την παρουσία φιλάθλων, υπολογίζεται μάλιστα πως το παρών θα δώσουν περισσότερα άτομα από τα συνολικά 1.500 που είχαν παρακολουθήσει τον περσινό τελικό. Η ομοσπονδία προτείνει να μοιραστούν από 1.000 εισιτήρια, κάτι που βρίσκει σύμφωνες και τις ΚΑΕ, καθώς αμφότερες θέλουν να αποδείξουν πως μπορούν να οργανώσουν έναν αγώνα αντάξιο των ονομάτων των δύο αντιπάλων, χωρίς παρατράγουδα.\nΟ εκπρόσωπος της Αστυνομίας, η οποία θα αποφασίσει από κοινού με τη ΓΓΑ, δεσμεύθηκε να απαντήσει, αφού πρώτα ενημερωθεί ο αρχηγός του Σώματος. Ήδη, πάντως, έχει αποφασιστεί τα εισιτήρια να είναι ονομαστικά και να δοθούν σε κατόχους διαρκείας. Δεν αποκλείεται την επόμενη εβδομάδα να γίνει νέα σύσκεψη, στην οποία θα αποφασιστεί τόσο ο τρόπος διεξαγωγής του τελικού όσο και τα μέτρα ασφαλείας.